text:
Mechuṛ, être célèbre – ser célebre, ser famoso – كان مشهورا
Imedyaten:
Asmi ay tella meẓẓiyet, tella mechuṛet aṭas – Lorsqu’elle était jeune, elle était très populaire – Cuando ella era joven, era muy popular – عندما كانت شابة، كانت مشهورة جدا
Maɣef ay mechuṛet Massa Amzil deg uɣerbaz-nwen? – Pourquoi Mme Amazil est-elle célèbre dans votre école ? – ¿Por qué la Sra. Amazil es popular en tu escuela? – ما سبب شهرة السيدة أمزيل في مدرستكم؟
Nettat mechuṛet ugar-nnek – Elle est plus célèbre que toi – Ella es más famosa que tú – هي أشهر منك
Takurt n uḍar mechuṛet ugar n tkurt n uqecwal – Le football est plus populaire que le basketball – El fútbol es más popular que el baloncesto – كرة القدم أكثر شعبية من كرة السلة
Tameṭṭut-nni ay yelsan amellal d tasegbart mechuṛen – La femme en blanc est une célèbre actrice – La dama vestida de blanco es una famosa actriz – تلك المرأة التي ترتدي ملابسا بيضاء ممثلة شهيرة
Log in to post a comment.


c: text/html

text:
Ass-a bɣiɣ ad mmeslayeɣ af yizem d tsedda.
D ayen yettwassnen di tuddar n leqbayel merra; mi ara d-yaf yiwen argaz (tameṭṭut) yesɛan tabɣest neɣ ayen yelhan, ad s-yini "kečč (kemm) d izem (tasedda)". Nniɣ-awen-d yakan awalen-agi d tbelɛiṭ ɣur-i ur d iyi-tuminem ara. Maca yella wayen yugaren aya :
Ihi ad nebdu kan si tsedda. Tasedda, d tawtemt n yizem, teẓwer nezzeh di ṣṣyaḍa... d acu kan mi d-tṣeggeḍ aɣersiw a d-yas yizem s twellaqin-is ad s-t-yawi ! Mi yečča yeṛwa ad yeẓẓel seddaw yiṭij akken ad brunzint tiwellaqin-is. Imir tezmer ad tebḍu tsedda asager-nni d yiffis.
Xas akken drus i tečča tsedda, ad tini kan "lḥemdu li llah". Ad teẓẓel ula d nettat d tikniwin-is... ba wi, yal izem yesɛa aɛemmur n (les femelles?). Yerna yessefk yal yiwet ad tarǧu nnuba-ines, akken ad tt-yeqqu bu twellaqt.
Lemmer meqqar d uqqu n leḥmala, yal 4 wagguren ad tarew si yiwen alamma d ukkuẓ imecṭaḥ, ad sen-tessečč, ad ten-tessemɣer, ad-sen-tesselmed tudert iman-is kan am tin i wumi yebra wergaz-is iḍ-nni i deg tedda d tislit.
Annect-a yakk, terna tḥemmel teqbaylit wa ad as-inin : "kemm d tasedda", amzun yenna-yas "bɣiɣ ad kem-qquɣ" yerna teḍṣa-yas-d...
Iqbayliyen byansur yehwa-yasen ad ilin d izmwan a mḥayn-k, ulac ula yiwen bu twellaqt a d-yekkren akken a d-yini "nekk d amdan, maci d lḥayawan (d aɣersiw)"!!! A d-nini meqqar yella win yesɛan cwiṭ limaniti a sidi ! Ala ! bɣan akk ad ẓẓlen seddaw yiṭij, ad ttfan am ifenyanen, ad rebbɛen akk ifassen, ad rnun ad fessren iwellaqen... Yehwa-yasen-d ad ilin d izmawen, acku ferrun timsal s tuɣmas d weccaren. Ḥemmlen wid ten-yettagaden, ttun d imcac ay llan d taɛelliṭ kan i izaden, ttif meqqar amcic, wala wid i wumi ttfuḥun yimawen.
Lydia

robotstxt: allowed

filter: keep


text:
Iḍelli n letnayen tameddit uqbel lmeɣreb kra , teḍra-d yiwet n twaɣit n ukerrus
deg webdrid aɣelnaw wis-26 di taddart n « village sociale agricole » taɣiwant n
Yefnayen lwilaya n Bgayet.
Sebba n twaɣit-agi d anhar i d-yusan s leɣseb di
tikli ɣef yiwet n tkeṛṛust tamecṭuḥt yerra ad iɛeddi i yiwen n ukamyun yufa-d
iman-is qbala d yiwet n tkeṛṛust ssenf n « clio ».
Tawaɣit-agi tegla-d s lexṣara di tarwiḥin, imi temmut tmeṭṭut n unhhar uyerna
ttujerḥen tlata waraw-is. Yiwen deg-sen atan di lkuma di ssbiṭar n Sidi Ɛic.


text:
Teḍra-d iḍelli ssbeḥ ɣef 9h30 yiwet twaɣit ger tlat n tkeryas tixfafanin, Corola,Logan akked 404, deg webrid aɣelnaw wis-12 di Luṭa n Tucanin i d-yettawin seg Leqser ɣer Bgayet.
Tawaɣit-agi tsegra-d sin n lmaytin di teswiḥt akked rebɛa n imejraḥ yewḍen ɣer ṣbiṭar n tesdawit n Bgayet anda ikemmel yemmut wis tlata mbaɛd tlata n tsaɛtin.
Aneggaru-ayi d amaray amatu n tidukla taɣelnawt n imjahden n lwilaya n Bgayet . i d-yussan si Aqbu netta akked d yimdukal-is seg Tifra.
Lmerḥum-ayi iteddu ɣer Bgayet akken ad yeḥder timḍelt n yiwen n umjahed yewḍen leɛfu n Rebbi lbayet n twaɣit-agi.
C.W.


text:
Ami dd-tlul tɣawsa Tamaziɣt tatrart deg iseggusa 60en ed 70en di Murakuc ed Dzayer, ssentan yimeɣnasen Imaziɣen ssawalen ɣef Tmaziɣt zi teɣmert en yidles waha (ukan).
Řexdenni (ɣakudann), wer din ttuɣa yelli yijjen zeg-sen yetteqqen Tamaziɣt ɣer tsertit. Wer din ttuɣa yelli yiǧǧen yessawal ɣef usidef en tɣawsa Tamaziɣt niɣ tutlayt Tamaziɣt di tuzna (le discours) tasertant tamurant di Murakuc niɣ di Dzayer. Akk ayen ɣef ttuɣa ssawalen: tutlayt Tamaziɣt, amareg Amaziɣ, tamedyazt (asawi), tinemmeswaḍ (les traditions), ed yizerfan Imaziɣen izaykuten.
Maca awarni ca en 50 iseggusa en “tuzna Tamaziɣt tadelsant” nni, jar 1960en ed 2010en, tuzna Tamaziɣt tessenta ad temmeskel imik es yimik (cwayt awarni cwayt). Yessenta weɣnas Amaziɣ ad yemmutti zeg “udelsan” ɣer yiṣorifen imezwura en “usertan”. Zzat i ɣa nadef (nekcem), deg umagrad a ɣer “tuzna tasertant Tamaziɣt” yeqqen-dd (ilaq, yuccel) ad nerzu ad nessen mayemmi (max) mmoṭṭyen ca en yimeɣnas Imaziɣen zeg “udelsan” ɣer “usertan”. Rni-dd ɣef-s ad nẓer mayemmi ttagin aṭṭas imeɣnas en Timmuzɣa ad adfen di twuri tasertant.
Mayemmi yuccel a nemmuttey ɣer weɣnas asertan es Tmaziɣt?
Afad (ḥuma) ad nessidef (ad nessekcem) tutlayt Tamaziɣt di tmenḍawin ed tudert tasertant en Murakuc ed Dzayer am d-tutlayt tasirant (langue officelle), armud adelsan wer yewdi (n’est pas suffisant).
Yuccel (ilaq) ad adfen yimeɣnasen ɣer twuri tasertant afad ad mezɣen ɣef tutlayt Tamaziɣt ed tmagit (tanettit = identité) Tamaziɣt en weɣref. Awanak Amurakucan yugi zi řebda (lebda, aliḍ) ad yessekcem Tamaziɣt di tmenḍawt arami d-2011, minzi (acku) imeɣnas en Tmaziɣt wer ɣer-sen ttuɣa yelli wedwas asertan. Timesmunin tidelsanin wer zmirent ad ssiwḍent awal ɣer tenbaḍt. Wer zmirent ad ggent asikel (la pression) ɣef tenbaḍt. Yuccel i yimeɣnas en Tmaziɣt ad adfen ɣer wemni (abeṛlaman), sadu yikabaren isertanen Imaziɣen, afad ad mezɣen ɣef tutlayt ed tnettit nneɣ.
Mayemmi ttagin yimeɣnasen ad kecmen tawuri tasertant di Murakuc ed Dzayer?
Murakuc llan dey-s ugar en 30 ikabaren isertanen. Azyen ameqqṛan nsen ttuɣa llan d-imegzar (les ennemis) en tutlayt ed tmagit Timaziɣin ar 2011. Akabar awlawal (asuf = unique) iy ttuɣa imezzɣen ɣef Tmaziɣt la yella d-Akabar Adimoqṛati Amaziɣ Amurakucan (KDMM / PDAM) sadu tselwit en mass Ḥmed Adɣirni. Akabar a yegdel it Weɣlif en Wegnes Amurakucan (deg wakud en Cakib Benmusa). Řexxu (ɣilad / imira) di 2016 wer nessin mayen ɣa yemsaren i tɣawsa Tamaziɣt deg wussan ed yiseggusa dd-yettasen, minzi (acku) imeɣnas Imaziɣen msebḍan aṭṭas, wer ɣer-sen telli ca en tiẓri (une vision) i wadimal (le futur). Maca mayemmi wer kkaren yimeɣnasen ad ggen ijen (yiwen) ukabar asertan nneḍni? Ar meřmi ɣa yeqqim Eřmexzen (Awanak, Adabu) yetteqqen aha igeddel deg yikabaren Imaziɣen ed tmesmunin Timaziɣin?
Elmexzen (adabu) wer izemmar ad isiɣi yetteqqen aha igeddel deg yikabaren i waliḍ (lebda), acku amaḍal abeṛṛan (iniriyan) ad ɣef-s yesɣuyy. Malla zemmaren Yimaziɣen ad ggen timesmunin tidelsanin asel (nnehřa / war) turagt en Eřmexzen, mayemmi (maxef) wer zmiren ad ggen ikabaren isertanen Imaziɣen imaynuten asel turagt en Elmexzen?!
Akabar asertan Amaziɣ wer d-as yuccil (maci labudd) ad ɣer-s yili deg yizwel nnes (isem nnes) awal “Amaziɣ”. Timmuzɣa en ca en ukabar teqqim-dd deg yimenzayen nnes (ses principes).
Maca (imil) mayen nessen nican es tidett: malla qqimen yimeɣnasen en Tmaziɣt wer ɣer-sen yelli yijen (yiwen) ukabar asertan Amaziɣ, niɣ cigan ikabaren isertanen Imaziɣen, wer nzemmer ad nssiwel ɣef ca en “tuzna tasertant Tamaziɣt” ay izemmar weɣref Amaziɣ / Amurakucan / Adzayri ad iẓer aha ad isel!
Timesmunin tidelsanin Timaziɣin, wer zemmarent ad adfent di twuri tasertant. Nitenti ad qqiment aliḍ (lebda) deg usayes en yidles ukan (waha).
Di tmesmunin tidelsanin, imeɣnas zemren ad ssiwlen xef tsertit. Maca ur zemmaren ad ggen (ad sekren) tasertit! Inni yetteggen tasertit d-inni (walli) iy yellan deg yikabaren isertanen, niɣ (neɣ) deg obeṛlaman, niɣ di tenbaḍt!
Di tmesmunin tidelsanin, tasertit d-awal, d-amsawal, aha d-axemmem! D-aswingem!
Deg yikabaren isertanen, tasertit d-timeggit, d-tigawt! D-asekkir!
Abrid ɣer zdat
Malla nexs ad nessiwel tidett, tuzna tsertant Tamaziɣt wer ɣer-s yelli wudem iy nzemmar marra ad nẓeṛ nican. Tuzna tasertant Tamaziɣt wer tet nettwili deg usayes unbiz amuran (national).
Nettwařa ɣas timesmunin tidelsanin deg yimadden ed yidrizen imuranen am 01 May ed Useggʷas Amaziɣ Amaynu en 13 Yennayer, mani kessin midden icenyalen (les drapeaux) ed tillaf ttarin ɣef-sen mayen ttettaren zeg Uwanak Amurakucan. Nẓarr ict (yiwet) tuzna d-tasertant en yijen (yiwen) wanaw nneḍni deg “Umussu Arifan en Tafulmanit”, yessawal ɣef “aɣref Arifan” ed “amdan Arifi” ed “tutlayt Tarifit”!! Maca, maci d-wa d-abrid.
Neccin nra (nexs) ict tuzna (un discours) Tamaziɣt ay yesmunan Murakuc ed Dzayer am d-aɣref Amaziɣ zi Ṭanja ar Legwira aha zi Tizi Wezzu ar Tamenɣast, zi Taknara ar Siwa. Akabar Adimoqṛati Amaziɣ Amurakucan, yeqqen it Eřmexzen, uca zi řexdenni wer zey-s nesli aṭṭas.
Ikabaren Imaziɣen imaynuten?
Wer nessin ma llan din yiwdan ay yettxemmamen ad ssentan ijen (yan, yiwen) ukabar Amaziɣ amaynu, awarni ukabar en Adɣirni. Maca taɣawsa Tamaziɣt tuser (teḥwaj) ugar en yijen (yiwen) ukabar iy ɣef-s ɣa imezɣen. Llan din yimeɣnas Imaziɣen ɣer-sen tiketwin tisertanin aha tiẓelmaḍin. Llan yinneḍni ɣer-sen tiketwin tisertanin tiyeffasin. Ina wer zemmaren ad munen sadu yiǧen (yiwen) ukabar asertan! Yuccel ad din ilin yikabaren Imaziɣen iẓelmaḍen, iyeffasen, inammasen, inemlayen, izizawen, ikabaren en twuri, ikabaren en yilelliyen… atg, am akk timizar en omaḍal.
Yeqqen-dd ad din ilin es wudrus 3 niɣ 4 niɣ 5 ikabaren isertanen mezzɣen ɣef taɣawsa Tamaziɣt ed Yinezgan en Wemdan (Droits de l’Homme) zi wayeffus asertan, zeg oẓelmaḍ ed wammas, …atg.
Es manaya iy din ɣa tili yict (yiwet) tuzna d-tasertant aha d-Tamaziɣt tedwes aha tzemmar ad tessiweḍ Murakuc, Dzayer ed Tmaziɣt ɣer wannej, ɣer ufella!
Yiwet tuzna tasertant aha Tamaziɣt iy ɣa yesdewlen iwanaken ar-dimoqṛatiyen en Murakuc ed Dzayer, d-iwanaken idimoqṛatiyen aha d-Imaziɣen sadu ufus ed tenbaḍt en weɣref Amaziɣ en Murakuc ed Dzayer.


text:
hace 9 años640 views
lmhibilat ammar alnif tizi tourza achich o3mmar mlla3b baha 2009 assinou espagne espana tamazight taallalt ahidous is my dance taroute ait atta issimour tamazight amazigh berbere maroc france ait zegane ititawn rabat agadir errachidia ouarzazat paris big tamazirt taftisar tamazirte ichlhyine alnif assif tinghir issimour oumguil raii taallalt tach3ofyte ait zeggane real madrid fc chelsea tamrghot tamrgout[...]assif igranes immi n ighrm ait aissa ou brahim taghzout goulmima ait l espagne avec 3ssino tinjdad melab touroug agdz tit mellil azillal ait atta ait merghad chleuh tachlhiyt oumguil tadafalt toudgha tamazight OLAVI LAHCEN saghro
Denunciar este vídeo
Seleccionar un tema
Incrustar el vídeo


text:
Unṭayus d acacfal, d mmi-s n Puzaydun d Gaya. M'ara innal uḍar-is akal, yiwen ur mačči izmer ad t-iYḍel. Unṭayus izdeY di tmurt n Libya, izzewray-d deg ubrid i yiminigen, ineq-iten. Sekra n win d-iwwi ubrid-is, inYa-t. Yernu m'ara ineY yiwen ad t-yazzu, a d-ikkes leqcqac-iues, a t-yernu Yer iqecqac n wid inYa yakkan, akken ad isalli yis-en ades i baba-s Puzaydun.
Yiwen wass, iwwi-d ubrid Hiṛakles, asmi iteddu a d-yawi tiḍufa n wuṛeY deg urtan n Hispirides. Izewra-s-id Unṭayus, dYa myuṭṭafen, bdan ameebbaṛ. Maca yal tikkelt, m'ara t-iYḍel Hiṛakles, dYa a d-ikker, imi netta akken kan ara innal uḍar lqaea, ad s-terr yemma-s Gaya ifadden, dYa ad d-ikker.
YuYal Hiṛakles, iṭṭef-it, yerfed-it ger igenni d tmurt, iskufer-it.


text:
Ar awn taqra tazlgha n imaratn s tmazight “TIRRA” s ussan n ussfsr asgayan n udlis d tighri lligh rad taws s ussfsr n udlis Amazigh zgh ass n 23 abril ar 28 abril.
Tazlgha n imaratn s tmazight “TIRRA” rad tsnmili sin ussan n tussna d tighri n idlisn gh umSri n Jamal ddurra gh ugadir gh ussan ad:
Ass n lHadd 24 abril gh tis 19h n iD:
– Mass L3arbi Mummuc rad iskr yat tighri gh twckint n tullisin “Udmawn ikDRurn” n mass Med Ouhamo.
– Mass Med Belluc rad iskr yat tighri gh tadla n tmdyazin “idinann n tumrt” n mass B rahim Ouahmani.
Ass n TlaT 26 abril gh tis 15h n tdggwat:
– Mass Racid Ubaghaj rad isawl f tskla Tamazight isutuyn i wazzan.
Tighri yad rad tili s twisi d tamawast n tussna.
Ussan n tfsut n tighri 2011 gh ugadir s twisi n n tzlgha Tirra.
Ar awn taqra tazlgha n imaratn s tmazight “TIRRA” s ussan n ussfsr asgayan n udlis d tighri lligh rad taws s ussfsr n udlis Amazigh zgh ass n 23 abril ar 28 abril.


text:
Leonardo da Vinci
Leonardo da Vinci
Udeman anerdudu n Leonardo da Vinci yettwasseḍran gar 1512 d 1515, 33 × 21,6 cm, tamkarḍit tageldant n Turin.
Imuhal ummilen
Azmal
D anaẓur alsawi (artiste humaniste), aflurunti (Ṭelyan), d amekla (peintre), d asreqqat (sculpteur), d amasdag (architecte), d ajenyur u d amassan. Leonardo da Vinci d Aṭuskani (agafa n Ṭelyan), ilul ass n 15 di yebrir 1452 di tmura Vinci zdat n Firenze. Ar usegg°as 1466 ikcem d anelmad (garzone akken i sen-qqaren di Ṭelyan) ad d-ilmed takult d usreqqet deg usak°en (atelier) n Andrea del Verrocchio (1435-1488). Seg usegg°as 1478 Léonard de Vinci yuɣal d anaẓur ilelli.
Deg usegg°as 1482 Leonardo da Vinci ikcem d ajenyur n Ludovic Sforza, amḍebber (duc) n Milano. Deg usegg°as 1502 iqdec d ajenyur i César Borgia amḍebber n Romagne. Yuɣal ar Milan deg usegg°as 1506. Deg usegg°as 1507 iṭṭef amḍiq d amekla n Louis XII n Fransa izedɣen imiren di Milano.
Seg usegg°as 1514 ar usegg°as 1516 idder di Rome s ddaw ijufar n Ubab (pape) Léon X, izdeɣ di teɣremt (palais) Belvedère di "le Vatican", din iqqdec tussna.
Deg usegg°as 1516 Leonardo da Vinci iwweḍ ar Fransa d aqeddac n François I. Asegg°as-ines aneggaru idder-it di teɣremt n Clos-Lucé, zdat n Amboise anda immut ass n 2 di magu 1519.
Gar tiktulin n Léonard de Vinci llant:
- Madone Benois (v. 1478, asalay (musée) n Ermitage, Saint-Pétersbourg).
- Tugna n Ginevra Benci (1481, National Gallery, Washington).
- Saint Jérôme ur ikfi ara (v. 1481, pinacothèque du Vatican).
- La Vierge aux rochers, i deg llant snat n tugnatin (tamenzut, iga-tt deg usegg°as 1483, tella teḥrez di Louvre).
- La Joconde (1503-1506, asalay n Louvre).


text:
Mass Vaclav Klaus, aselway n tmurt n Ččik yuker imru deg tlemmast n
yiwen usarag n tɣamsa ideg yettekka deg tmurt n Ccili.
Sdat n waṭas n yineɣmasen i yesean tikamiratin akked tṣewwarin,
aselway ačiki ur yekkukri ara, yerfed-d imru s tuffra seg
tbewwaṭ-is, yessuk-it-id seddaw n ṭṭabla, yerra-t ar lǧib. Syinna
yessers-d ifassen-is ɣef ṭṭabla amzun ur ḍrint. Dacu kan ɣas zeema
iḥuder iman-is i wakken ur t-id-yettwali yiwen, llan wid iwumi ḥercent
wallen-nsen. Dɣa tavidyut i t-id-yeffilmin, tezzi-d yakk i ddunit.
Mass Klaus assa ur yufi d acu ara d-yini ɣef tedyant-a i wakken ad
yeṣṣer iman-is anager aya: « Ddmeɣ-t einani, ẓriɣ imi t-ddmeɣ »
Tikerḍa n yn yimruyen, mačči anager aselway ačiki i s-yessnen. Ula d
Mass Sarkuzi, aselway n Fransa, yettwaṭṭef-d deg useggas n 2008. Dɣa
sdeffir n kra n smanat imi d-teḍra tedyant, Massa Angela Merkel
temmesxer cwiṭ fell-as, tefka-as-d imru iwakken
ad yestenyi yiwen lkaɣeḍ.


text:
Ass-a yezzi-d useggas seg mi i d-yerna weɣmis nneɣ Tamurt.info tadla-s s
annar n taywalt taqbaylit. Neslal-it-id ass-nni n 12 yennayer 2010.
Aseggas amenzu atan yezzi-d, kra n wayen yevran deg tmurt n yiqbayliyen neɣ
ayen yuɣen iqbayliyen i yellan di ddunit meṛṛa newwi-awen-t-id. Yal ass
ieeggalen d yemvebren n weɣmis kerfen tagecrirt i lmend ad wen-d-nefk isallen
s ṛebea tutlayin irefden amennuɣ nneɣ; deg-sent: Taqbaylit, tafransist, taglizit, d
talmanit.
Nedda-d seg wecrured ɣer tikli, ɣas abrid yessawen maca ur nelli ara seg wid
iberrun i ṭbel deg waman. £as di tazwara tettxaṣa tirmi1, yeweer usuddes, ur
yeshil usufeɣ n weɣmis s Intenet, ɣas mačči deqs n wid yettarun seg wannar i
yellan, ɣas ur gten ara wid ur nettaǧa cɣel-nsen d amnaṣef; maca nebegs-ed i
tegnitt, nerra-d lmil i tteebga.
Kra da tura seg wayen ieeddan, ieeggalen n Tamurt.info d lferḥ i ferḥen s
wayen. Acku, azal n umelyun n yemdanen i yeɣran aɣmis nneɣ, nnig n 1000 n
yimagraden d isallen iwezlanen i d-nessufeɣ. Ass-a ɣas ad nzux, imi ula d
Google New yerna aɣmis nneɣ ɣer weɣbalu n yisallen i yesawalen tidet.
Leetab i nefka i terwiḥt, i lmend nwen d lmend n tmurt n Yiqbayliyen werǧin i
ɣ-yesefcel. D tissas d umumi2 nneɣ i yesnerna, i waken ad nexdem akter s ya d
asawen. Ma mazal aɣ ur nkukra ara, ur nerri ara avar ɣer deffir, acku tellam s
idisan nneɣ, tettqilim-aɣ mi ara nesxas kra, d kenwi i ɣ-yellan d lewhi akken ad
nezgu seg yimenza. Tajmilt-nwen d tameqrant. Ass-a neṭṭef amekkan ger
yeɣmisen igejdiyen, am: kabyle.com, tamazgha.fr, kabyles.net, rezki.net, atg.
Ass-a umenzu n yennayer 2961, ad nelli tiwurra n useggas s wayen ara ken-
yesferḥen ugar. Acku s ya ɣer sdat tamurt.info, yuɣal d s raselmal n 25 000 €.
Akka tura ad s-nernu tazmert i radyu d tiliéri Web nneɣ. Yerna ad yerfed iman-is
i mi ad yesnuzuy kra d-tesuffuɣ tmurt n Yeqbayliyen. Takebbanit-agi nneɣ
tettwajerred ɣer tedbelt n usenuzu n temdint n Myunix di tmurt n lalman.
Tabburt n useggas-agi n 2961, ad tt-nelli s wesfuggel n yennayer d umuli
amenzu ɣef tlalit n Tamurt.info. I lmend n tmeɣra-agi, ieeggalen d yemvebren n
Tkebbanit saramen-awen, talwit, liser, tazmert d teɣzi n tudert deg tlelli n tmurt
n yiqbayliyen.
Nettkel fell-awen ad tezgum idisan nneɣ, yerna ad tesnernim agraw i useggas-
agi amaynut.
£as tteklet, amummi nneɣ d anerni i yennerna, tissas nneɣ d tazmert i semdent
akken ad wen-nezgu ula d nekni d tafukt i tudert n yeqbayliyen anda ma bɣun
llan.
D tayett nneɣ ara s-d-nefk, d ifassen nneɣ ara s-neééel, ara alama tessawev ɣer
tlelli-s.
Afus deg ufus i wekken aseggas n 2961
ad s-d-yecfu i tlelli n tmurt n Yiqbayliyen!!!!
{{Sɣur : imvebren d ieeggalen n Tamurt.info}}


text: Sandika SET n iselmaden yettabaɛen FNTE ḥebsen ass-a n tlata 5 ṭuber deg wayyur i deg nella i lmuda n krad n wussan. Iselmaden rran ad d-seknen lɣiḍ-nnsen mgal alaweɛ tettlawaɛ tneɣalaft n tɣuri ɣef iselmaden. Imi di lqanun amaynut n iselmaden yal taɣawsa tella, maca di tilawt kra din ur iban, teqqim kan deg umeslay. Rnu ɣer wayagi régime indemnitaire ɣef nnuɣen iselmaden. Di tagar ufan-d iman-nnsen d ineggura ɣef ixeddamen nniḍen. Γef leḥsabad i d-yefka umaray amatan n SET n Bgayet uagar n 80 di lemya i ittbɛen la grève. C.W.


text:
Mas Sliman Buhafs d Aqvayli n at Wartilan. D amasiḥi am netta am Imasiḥiyen ak n umaḍal. Yumen s wawal n Âisa, iqqar tibibelt u ittqadar ilugan d wansayen n usYan amasiḥi. Ur ẓriY ara ma d amisiḥi aqvur neY yudef tagara yagi an netta am twinnas n Iqvayliyen ifernen asYan amasiḥi. Maca ama d aqvur ama d amaynut, imi ifren avrid-is ulayYer as yinni yiwen tihin tagi. Myal yiwen iṭṭef avrid is-ilaq-en, myal yiwen idder tudart akken teffeY fell-as. Tudart am uẓekka, myal yiwen s yiwen-is.
Mas Buhafs, tikwal ittaru akka sya-u-sya Yef usYan ines d wayen ak itezzin Yef usYan s umata. Di tira ines, illa wayen iḥulfa, d tmuYliwin ines Yef usYan amasiḥi d tneslemt. Tineslemt imi macci d asYan ines ikkat deg-s u tikwal issiYzif afus di tyita. Maca akken ivYu yilli, ilha neY dir-it wayen yura, d tilelli ines. Imi di teqvaylit tella d tidett tlelli yagi n tmuYli, innum iqqar-ed ayen illan Yef ul-is. Maca netta win idren gar wAâraven d Inselmen tettwarez tlelli ines. Ar Inselmen, tiyita deg usYan nsen macci d avrid u ugin-tt.
D aya i Yef ittwaḥves, iâedda di teYdemt. Ṣṣemken-as s 5 iseggasen kan akken ur yuklal. Maca di tmurt n Llezzayer tamurḍust, yiwen wasYan kan i illan: tineslemt. Ayen nniḍen ittwagdel. Necfa ak amek ittṣeggiden Imasiḥiyen nniḍen di tmurt n Iqvayliyen di remḍan. NeY amek iten ṭṭafaren ar teglizin nsen almi uYalen s tufra ittẓallan. Akka i d tamurt icca uziḍuḍ ur neẓri ansi d-kka neY sani itetteddu. D tamendaṛt gar tmura.
Ma d mass Sliman Buhafs ad yuYal ad iqazzem zzujj n teYdemt tamesvaṭlit ass n 30 di Yuct. Assmi i teṭṭfen wwin-t imiren imiren xeḍḍant amzun yukar neY inYa. Ur tejjin ad iḥud Yef yiman is ur tejjin ad i=ṭtef avugaṭu. Akka ihi netta iman-is issargagi ten. Ḥaren amek ara as-ddun d wamek ara ddun i wayen ur ssawḍen ad t-ṛvun, ad t-mḥun: taqvaylit d tarwa-s. Ma d Sliman, urzen-t neY sserḥen-as-d, ul-is d liman ines ur ten ttawḍen ara.


text:
Ulac ass ara yezrin, war ma yella-d umaynut sɣur iselmaden neɣ inelmaden di lakul Lezzayer yeḥfan. Yal yiwen ad iqqar d azref-iw i yettwačen Acu kan d acu i ten yesṭuqten d Sandika n iselmaden i yessawalen ɣer uḥbas ɣef tɣuri neɣ ɣer ibeddi zdat n tenmehla n usegmi di yal lwilya. Sandika-ayi tlul-d ad tt-ɛebbi iɣeblan n iselmaden deg ttidiren i wakken ad snefsusin fell-asen taɛekkemt n wussan, taẓẓeyt n iseggasen.
Sandika ama t-a, tettwafren-d sɣur iselmaden i wakken ad d-tenǧer abrid-nniḍen i tudert. Tella-d i wakken ad ldin iberdan i iselmaden akken ad leqmen tamusni akked usirem deg ulawen n inelmaden. Iselmaden yal tikelt ɣef acu i ttnaɣen. Saramen ad frun uguren-nsen. Ayen sutren akk ad yettwaqbel ma ulac ur ttsusumen ara.
Iselmaden ẓran i wakken ad d-awin izerfan-nsen ilaq ssuṭ-nsen ad yebbeɛzaq. Imḍebren yal tikelt ttaken-d udem yelhan, ma d tidet dɣa. Aṭas i as –yeqqaren: “Ammer dduklen iselmaden deg umennuɣ afus deg ufus, tili fran-d tamsalt-nsen”. Maca timuɣliwin mgaradent.Wid yelḥan deg ubrid n uadbu, ur d-tettili tdukli yid-sen. Afus n tizelgi yisexreb-asen tirga. Akka i d wid yettnuzun s rrxa. Ihi si tama-nsen i d-yekka ucerrig.
Sandika yettḥerbiben ɣef izerfan n iselmaden twexxer i lecɣal-ayi. D lawan ad begsen ma bɣan s tidet as-bedlen udem i lakul.Win yerran ad yexdem tasertit ad tt-yexdem berra i Sandika. Sandika yettmilen ɣer leḥkem, d ayen yekfa zzman-is, wid yekkan yid-s ggran-d weḥden-sen.
Ass-a iselmaden walan yal taɣawsa deg wennar, fehmen timsal yiwet yiwet. Iselmaden ugin tarewla n warrac ɣef lakul.
S umennuɣ akked tirrugza ara siwḍen iselmaden ɣer uɣerbaz n Lezzayer uzekka. Tudert-nsen, idles-nsen, tutlayt-nsen, tamusni-nsen ara d-yettwiksen seg nnger.
Crif Wanuɣi


text:
aqqayn n TAMZGHA
gh uhbu nem a inna
agh nn anigh tiwwurga
tsaghyi fad, tsaghyi targiga
drigh d itran tiramt n tawda
tlligh s ugfay nem a inna
afgh tt inn idda izwa..!!
tlligh s tgchult, afgh tt inn tdda tenza..!!
rzam imi i timqqa n tusna
ad sun izuran tgada twanza
s tguri nem a inna
as rad ifaw uzkka
nttu tagudi n wiyya
nskar tifilit s wammakn n TAMZGHA
ad sar ur izwa ugfay ula ingid wasif n umtta
ad tflujju taddagt n tmagit gh urti n dada
ad yut wamud s izuran n tirugza
ad msasan idudan skarn tamghra
tgt a inna tislit n tirughda
s yan d sin ...d tZza
as rad nrrag aqqayn n TAMZGHA
ad nn ur darn gh tamda...!!


text:
Adobe After Effects
After Effects d-aseɣẓan n-usudes id ẓreg Adobe. Ittaǧǧa aseqdac ad ismentel (créer) isemda imeẓliyen d-imrayen udlifen i yal tannalt seg yal tawsit taɣbalut. Tẓa ileqman id yefɣen seg-s ar assa, taneggarut seg-sent d Adobe After Effects CS5.5 v11.5.
Amezruy[ẓreg | ẓreg aɣbalu]
After Effects d-aseɣẓan n-usudes d-isemda uwali ig llan d-amenzu seg imrayen udlifen deg uselkim n wemdan. Amecwaṛ yevda deg yiwet n tmetti tamecṭuḥt iwumi qqaṛen CoSA (The Company of Science and Art) id yuzgan di Providence addad n Rhode Island. seg asmi id sneflin aseɣẓan PACo (PICS Animation Compiler) Dave Herbstman, Dave Simmons et Dan Wilk vdan di tneflit n Egg id yefkan di tagara After Effects yennayer usegwas 1993 i smahin di MacWorld (Boston).
iswi n useɣẓan agi d-asmentel n-imrayen i tiliẓṛi (tilivizyu) d sinima deg uselkim n wemdan. Di tawala (lawan) nni tifrat n-usekker umḍin n tugna deg umḍiq imusnawen, sseqdacen arrumen yettwaxedmen iwayagi kan, yarna d-wid ɣlayen s waṭas d wid yesɛan ferru usviḍ. COSA tebwid tifrat: aseɣẓan agetferru n-usekker uvidyu, ileḥḥu ɣef Windows d Mac.
Tuggdiwin deg uswir n-imusal twakecma d twafɣa llant ttwajemqent ala si tnezmart tmacint d tmeska n tkatut s waddaf agacuran: RAM (Random Access Memory). Aseɣẓan agi uɣent wa deffir wa Aldus Corporation, sinna Adobe Systems Inc. Tura After effects ittesdiwin yark aked wahilen n tseddart Adobe Creative Suite.
- 1995 : lqem wis 3 - lqem tamenzut yebwḍen, ig ttwasekren di ugduz (ssuq) ;
- 1999 : lqem wis 4 - tikkelt tamenzut deg tella tasuqilt ɣer tutlayt tafṛansist ;
- 2001 : lqem wis 5 - yebwid ta 3D d tinfaylin ;
- 2003 : lqem wis 6 - askripti, asaraw n tira ;
- 2005 : lqem wis 7 - agrudem amaynu d amarraz udlif d uqqin HDR 32 ibitten ;
- 2007 : lqem wis 8 (CS3) - teskecmed isriwen n talɣiwin, d merru n tira s 3D, arnu afecku n usexweḍ ;
- 2008 : lqem wis 9 (CS4) - tanezmart n-umru s-berraz imsidag xyz, asemdu n wunuɣ amray.
- 2010 : lqem wis 10 (CS5) - asaka (aɛeddi) ɣer 64 ibitten, Plug-in tiferkit.
Tihawt[ẓreg | ẓreg aɣbalu]
After Effects yesseqdac asagraw n usemnenni n iswiren iwakken ad yessuffeɣ asudes amray si tugniwin timeẓliyin. Ad naf ayagi daɣen deg aṭas iseɣẓan yecvan After Effects, amakken yella di Photoshop maca After Effects yefka iw seqdac tazemert ad iveddel iswiren deg akud, yarna s weskar ur nessengar. Neqqaṛ-as ur nessengar acku afaylu n-usenfaṛ di After Effects yesɛa ala tilɣa n-usekker aɣbalu. Iwakken ad isiḍen amray ttagara, ilaq an sɛu si tama asenfaṛ n-After Effects, si tama nniḍen tiɣbula tizedganin (tugniwin tusbiḍin, avidyu). Nezmer daɣen ad nexdem imrayen srid si After Effects mebla tiɣbula di tazwara. Ayakken ivɣu yella, m-at seqdaceḍ aseɣẓan n Afetr Effects iwakken ad txedmeḍ amray ilaq ad tɛeddiḍ seg umecwaṛ n usiḍen yesɛan tazdagt tamattayt ittdukulen aked uxnaz n usenfaṛ.
Ifecka Igejdayen[ẓreg | ẓreg aɣbalu]
Ifecka igejdayen id isummer After Effects d:
- Ifecka tgelmust, n tita, taklut tamawayt.
- Asfaylu neɣ ṭṭaq n-uṛekkev n-iswiren amakken yella di Photoshop, anda zemren ad mehzen iɣewwaren may mehhez wakud d ma yettveddilen iswiren. Iwakken ad txedmeḍ ayagi ilaq s-umata ad tseḥnuccdeḍ yiwen usemdu seg uḍella isemda ɣef uswir nevɣa arnu veddel asligen ines.
- Aḍella isemda d win id iteddun di temkaṛdit isemda neɣ win rennun s ttawil n plug-ins.
- Asfaylu neɣ ṭṭaq usuddes t-ttaked awali n-ugemmuḍ. Azaruskan n umray yettwaxdam di tagara n-usiḍen n tkatut s waddaf agacuran RAM di teɣzunt n lxedma. Aseqdac yezmer daɣen ad yeldi isfuyla nniḍen iwakken ad isɛu tamuɣli nniḍen deg usenfaṛ n 3D. Ilaq daɣen aseqdac ad iṣubb ferru n-ubeqqeḍ iwakken ad iɣiwel azaruskan n lxedma is.


text:
Imezdaɣ n temnaḍt n temguri n yiḥeddaden deg Bgayet, s yisem n tdukkliwin « Timezduɣin n luṭa d twizi » deg yiwet n tebrat i ceyyɛen i ssrabes yemgaraden n lwilaya, ffɣen-d mgal asali (lebni) n yiwen n lberj n mraw n yisallayen (etages), ɣer leqrubat n tmezduɣin-nsen, acku ghef wayen d-qqaren, lberj-a ur asen-d-igellu ara s lfayda.
Ssuturen seg wid terza temsalt ad ḥerzen akal-a i lebni n yisenfaren i uhwajen nezzeh deg tudert-nsen n yal ass am : uɣerbaz amezwaru, ssbiter ameẓyan, lbusta neɣ axxam n tɣiwant ara yessifessen taɛkemt fell-asen, ur ttruhun ara ad wwten acḥal deg Lexmis akken ad d-xedmen lkaɣed !


text:
iḍelli n 11 yennayer 2010, ɣef 11t00, 4 n timar uqbel ad tebdu timlilit n Lezzayer d Malawi, bdan igerdan seddaw 12 iseggasen ffɣen-d ɣer izenqan n Sidi Eic, lḥacyat deg yifassen-nsen, cennun « « One, Two, Tree… ».
Γef 14t00, tiwwura n yiɣerbazen ɣelqent s wudem unṣib deg waṭas n tamiwin n Tmurt n Yeqbayliyen, ma yella mačči deg tmurt n Lezzayer yakk. Dɣa, yiwen ur yeẓri anwa i d-yumren i wakken ad ssufɣen inelmaden seg yiɣerbazen ɣef iddra n temlilit n dabex uḍar.
Timlilit tekfa s lexsara n terbaet « taɣelnawt », tasusmi tuɣal-d ɣer temdinin tizzayriyin deg uraǧu n temliliyin nniḍen d wugar n wussan nniḍen wer taɣuri. Tikli n Yennayer iɣer d-yeɣra umussu n Timanit i Tmurt n Yeqbayliyen tezmer tura ad d-tili s talwit, ma sxerben-asen-tt isuɣan n « One Two Tree… ».


text:
Ussan agin izrin, llant-ed tifranin n usveddu umezawar n at uyeffus d at tlemmast ar tifrant n tselwit n 2017 di Fransa. D François Fillon id-svedden imi izwar s waṭas Alain Juppé di tiremt tis snat. Akavar anelmay mazal ur ivan ara yixef is. Wa iqqar d aselway n tegduda n wassa François Hollande wa iqqar ahat ad Manuel Valls ara irnun ar tama n wid id-ivedden yagi am Arnaud Montebourg. Maca yiwen kan ara d ivedden ad iqazem François Fillon, Marine Le pen d Jean-Luc Mélenchon.
Akken tevYu teffeY taluft, ar wagur n magu 2017 ad ittwafren yiwen seg sen ara iseddun Fransa. Tifranin ad illint, am akken nennum, d tizedganin u d tid ara isseknen ayen ivYa uYref. Akken vYun nedhen iṛumyen s lvut, ad d iffeY akken di magu. As fken tisura n tegduda i 5 iseggassen. Ad tteklen fell as ad ifru ayen iccuden, ad ineY tarebbawt ad iqmeḍ taYeggaḍt Yef iminigen, ad yerr talwit gar iYermanen, ad issider takriḍt. Xarttum seg assmi ara as fken tisura d nutni ad t-ttmuqulen, ad t-tteccen s wallen.
Akka i tettedu tudgut. Tamurt n Fransa d tamurt tamuqrant. Tikli ar sdat, asnefli d tumert n uYref ines id terra ar gar wallen ines. Mi d-Ylin igmaḍ n tefranin ad vdun iservaḥen am ivanduten. Ulac aselway deg umaḍal ur as nesservaḥ ara tifranin, ur as d-neqqar ara ferḥaY ak. Kra seg ul, kra d iweẓla u kra nniḍen d asqizev d tugdi. Timura tessehres zik Fransa ak d taneggarut agi i deg llant.
Iqvayliyen n Fransa kkin maca ur d vanen ara. Ur sen isli yiwen. Ula di tifranin n tselwit ggugmen. Ur ttawin akk-a ur ttawin akk-in yerna d imelyunen yid sen. Maca imi ur dduklen ara, ur vdiden ara am yiwen akken ad vegnen iman nsen, yiwen ur d-ilhi yid sen, yiwen ur itelleh Yur sen. Aḥlil! Acku sdat wallen nsen llan wid issudsen iman nsen akken iwata xas cwiṭ yid sen illan am Wudayen. Akka id-ttawin izarfan nsen imi ẓran di tugdut taḍatt meẓẓiyen ulac-itt.


text:
D acu i yesdukklen Iqbayliyen akked imeɣnasen n timanit ussan 1 akked 2 deg yibrir deg uɣerbaz n Muḥemmed Uharun di taddart n Tizi n Lqern?
Usan-d bɣan taqbaylit i asen-yettwakksen si 62, d timanit i ten-id-yewwin argaz tameṭṭut, ilemẓi, amɣar, yal wa s tikti ines, yal wa ansi i d-ikka.
Iḍelli kan, kukran si timanit d wayen ara d-tesseggri, iqbayliyen yal wa d abrid yewwi.
Ass-a, ad ten-an zzin d agraw qqimen ɣef teqbaylit, beggnen-d d akken zemren ad duklen ɣas ulama mgaradent tiktiwin.
Timlilit-agi n sin wussan tbeggn-d d akken agdud aqbayli yebɣa taqbaylit, yerra tilelli d tugdut, izerfan n umdan, yebɣa tilufa ad frunt di talwit d liser.
Azekka n tmurt n yiqbayliyen atan ger yifassen n yiqbayliyen d teqbayliyin yerran ad idiren deg yiseɣ ger yiɣerfan war ma ǧǧan acemma deg iẓuran nsen.
Aten-an dayi, akken ad d-inin tamurt n yiqbayliyen yessefk ad as-yuɣal wazal-is, akken aqbayli ad irfed aqerruy-is.
Atnan dagi, akken ad d-inin ur tbennu tmurt n yiqbayliyen war taqbaylit.
Tamurt n yiqbayliyen ilaq ad telḥu akken teddun wussan.
– Taqbaylit d tutlayt taɣelnawt d tunṣibt.
– Talekt di tmurt n yiqbayliyen.
– Agdud Aqbayli d aɣlan.
Aten-an dayi, akken ad d-inin tamurt n yiqbayliyen n lḥerma d leqder, yessefk ad tebnu deg ass-a d asawen di liser d tegmat imi s tegmat ; aqbayli ad yezdi lqedd-is skud ur ifut wara.
Iqbayliyen ass-agi beggnen-d awal nsen, azekka ad d-beynen lebɣi nsen.
Iḍelli fkan taqbaylit d asfel, ass-agi ur ilaq ara ad zeglen amezruy. Aɣref yedduklen ur t-yettruz yiwen.


text:
MOBejaia 2-0 JSMBejaia
MOB 2-0 JSMB: Ambiance des crabes et les tifosGepostet von MOBejaia am Dienstag, 7. November 2017
BGAYET (Tamurt) – Ass-a n larebɛa 8 deg wayyur n yunyu i d-tella yiwet n temlilit deg wexxam n tɣiwant n Bgayet.
Iswi n temlilit-agi d aẓeṭṭa n tegmatt ger imferǧen n JSMB akked
imferǧen n MOB. Imi yal tikkelt tettili-d taɛdawit ger imferǧen-agi.
Γef aya wid i d-iswejden timlilit-agi anda ḥedren aṭas n imḍebren akked
wid iḥemlen addal, am akken daɣen iḥedren yemferǧen n snat
terbuyaɛ-agi.
Ffɣen-d s yiwet n tikti tufrar-d ɣef tiyaḍ «ur qbilen
ara wid ara yisaɣayen times ger warraw n Yemma Guraya.»


text:
Ar tama n tmekṛḍit n Targa Uzemmur i nnejmaeen yinelmaden n tseddawit n Bgayet taṣebḥit-agi d tiririt i tiɣṛi n Tenmiregt Tadigant n Yinelmaden (CLE).
CLE yessawel-d i ugraw-agi akken ad d-yessebgen liḥala i tewweḍ ɣuṛ-s tseddawit n Bgayet ladɣa aseggas-a imi tadbelt d tin yekkaten ad tesseɣli azal n unelmad s uefas n yizerfan-is am yieewwiqen yettmagar unelmad deg usurif ar MASTER neɣ aseɣli n uẓayeṛ n unelmad s usuffeɣ n waṭas n yinelmaden mebla ssebba acku d ayen kan i d-yufa udabu d tifrat akken ur tettili yara tudert igerrzen i unelmad ara yesselḥun azekka n tmurt.
Inelmaden d wid i d-yuɣalen ɣef uguren ttmagaren yal ass, almi ula d anejmae-agi yegla-d s urfan imi tewwet tedbelt ad tesseḥbes tadukli-ya s useḥbes n trisiti.
Agraw-agi igezm-itt di ṛṛay akken ad yebdu leqdic mgal liḥala-yagi seg uzekka, aya ad yili s uɣlaq n tseddawit.
Bgayet – Agraw n yinelmaden di tseddawit n Bgayet
Ar tama n tmekṛḍit n Targa Uzemmur i nnejmaeen yinelmaden n tseddawit n Bgayet taṣebḥit-agi d tiririt i tiɣṛi n Tenmiregt Tadigant n Yinelmaden (CLE).


text:
Tiddukla tadelsant « Agraw n Tlawin n Wizgan » tga yiwet n temlilit iḍelli deg uxxam n yedles n Wizgan. Mgarawent akken ad gent ahil i useggas-a. Deg wahil-agi atas n leqdicat iɣef meslayent deg yal taɣult : almud, tazmert, idles …atg
-
azul
Tumert-inu tzad imi YriY aḍris-a. d ayen igerzen ayagi akk i d-sawjadent akka tlawin n Buzgan, sarameY a d-yili ubeggen s leqdic deg wannar i kra n imeslayen agi akk i d-tenniḍ akka a Tafzimt ama Yef temsirin neY Yef tezmert d yesdles. Buzgan txuṣ di yal aḥris, awi-d ukan ma tidukliwin yellan dinna imi gtent ad ssiwḍent ad xedment kra deg wannar.
afud i kent-sarameY xas be3deY fell-akent maca ayen iḍerrun dinna iceYb-iyi.
ayen mi zemreY a t-xemedY aqli yid-kent
Nura
-
tanemmirt a Nur, leqdic ad d-yili s waṭas deg ussan i d-iteddun , abrid i d-tewwiḍ ad ten-kemmel a taɛziɛt ttkel fell-anteɣ.
-


text:
Issufeɣ-d Belqasem Ihijjaten adlis nniḍen n tmedyazt. D wis-7 id-ifɣen ar ass-a, yerna tzemrem ad teɣrem ayen d-nniɣ fell-asen dagi: 1, 2, 3, 4. Aneggaru yagi iffeɣ-d di teẓrigin n L’harmattan s snat n tmeslayin: udem s teqbaylit, wayeḍ s tefransist.
Send ad refdaɣ awal ɣef udlis-agi n Belqasem, nniɣ-as ad inniɣ sin wawalen ɣef kra imedyazen n tmura timeẓyanin n Turuft irefden amennuɣ ɣef tnekkit di tmiḍi neɣ lqern n wis-XIX. Ṭaqa seg-sen ad ten-id-nebder kan deg awal. Maca yiwen seg-sen, d aslandi, ad sɣezfaɣ cwiṭ fell-as awal acku tmacahutt-is tekka nnig tilawt deg akken amennuɣ irfed ɣef tnekkit idda yid-s s aẓekka.
Jonas Hallgrimssom am Einar Benediktsson d amedyaz amuqwran n tmurt n Islanda. Di tudart-is irfed amennuɣ ɣef uzarug n tmurt-is iddren ddaw uḍar n tmurt n Ddanmark. Am netta, llan aṭas imedyazen igren irebbi i umennuɣ ɣef tmura nsen timeẓyanin di Turuft. Ad d-nebder Petofi di Hungarya, Mickiewicz di Pulunya, Preseren di Slobinya, Maca di Buhemya, Ccebccenku di Ukrayina, Wergland di Norwijya, Lonnrot di Finlandya. Akken ma llan kkren s wawal i wayen ikkan akk-in i wawal d wayen yugaren ameslay.
Hallgrimssom iddar di tmaneɣt n Ddanmark, Kupenhagen. Illa, am wid akw itent-yuɣen, ites macci d kra. Yiwen yiḍ, iswa almi is-iqqar i uɣyul ssek di ttberna d imeddukal-is, iffeɣ-d iṭṭef abrid s axxam d timziraz. Iteddu ittemdarkal, tafekka-s d ttejja-s tettengagunt gemmaḍ-in gemmaḍ-a. Iskaṛ. Iteddu tikli usekṛan. Mi ewweḍ ar wanda izdeɣ, ibda ittali tiseddaṛin ara t-issewḍen s axxam xas akken ur ifṛiz ara aṭas anda ittak iḍaren-is. Dɣa imlella iɣli. Iṛṛez deg uḍar. Azekka-nni yufa-d aḍar-is amcum ibzeg, icuf amzun d tabettint yerna izegzu akw. Yuɣal-as udrar n wafud amzun d abriq ubrin. Kra n wussan akken-nni immut. Inɣa-t uḍar-is maca d afus-is is-tt-id-ewwin. Anect-a iḍra-d deg useggwass n 1845. Anda iddar Hallgrimssom i ittwanḍel, di Kupenhagen.
Izri 99 d assegwass ar ussegwass n 1944, tamurt n Islanda tḥella-d azarug-is. Tessukkes-ed tilelli-s u tessali awanek amaynut. Awanek ilelli. Irna ussegwass nniḍen, ezzi-d umuli uzarug di 1945, yurga yiwen umerkanti aslandi akeswaḥ-nni n Hallgrimssom. Iwala-t di tirga. Imlal-it di laxart. Inna-yas-d Hallgrimssom: “100 issegwassen iḍtsen iɣessan-iw di tmurt tawardanit yernu d tacenggutt! Atan ewweḍ-d wass ad uɣaleɣ ar tmurt iyi-d-issekren akken ad sgunfuɣ i lebda. Ad sersaɣ taekwemt, ad ersen iɣessan-iw gar wid iyi-fkan anzi.”
Akka i d amedyaz. Ur isrus ula di laxart ayen irfed di tudart. Ziɣen ula ddaw tmedlin, tayri iẓuran d tamuddurt. 100 isegwassen ur tekken ara s nnig wayen iccan tasa, isehblen allaɣ. 100 issegwassen d tasawent, uɣalen-d iɣessan n Hallgrimssom ar tmurt nsen. Ahat tura ad it-henni deg uẓekka-s.
Di tmura timeẓyanin, idren ddaw uḍar n tmura tent-yugaren neɣ i tent-isseknan, ṭṭuqten imedyazen. D nutni, s yiles aẓidan d wawal aɣdim, imi snen-as tikli d uktili, id-iqqaren, id-iskanen tirga ittargu ugdud: tilelli. Imedyazen di tegwnatin am tigi ttuɣalen d taɣect, d taḍatt neɣ d imi akw-ya n medden. Imdanen di tmura ittwaḥersen uɣent-ent mkemmed u d imedyazen nsen kan isen iteksen cwiṭ ɣef ul. Yak macci d yiwen macci d sin imedyazen irruḥen d asfel ɣef tmura nsen.
Di tmurt n Iqbayliyen akken i-tella diɣen. Teḍra yid-neɣ am akken teḍra d tmura timeẓyanin n Turuft n tmidi tis-XIX. Nuɣi-tent, neqqim. Ahat d aya diɣen-netta i ɣef d-llan ar ɣur-neɣ aṭas imedyazen ittwasnen wanag wid ur nettwasen fiḥel ma nenna-d. Illa-d ihi Si Muḥ Umḥand, Aemar Uqasi, Ccix Muḥand, Amellaḥ. Irna-d ɣur-sen diɣen Dda Sliman, Imaziɣen Imula, Lwennas Matub, Umengellat d Ben Muḥemmed. Tagara yagi ifruri-d Ssaeid At Meemer di Llalman, Belqacem Ihijjaten d Ḥasen Zeyyani di Kanada d wiyaḍ akw irran taḥjurt i wawal di tmurt, di Fransa, di Marikan. Lḥasun macci d yiwen a t-id-nadder. Macca win igren tamawt ar isefra nsen ad yaf d tanekkit teṭṭef tiɣmart tamuqrant. Aḥric-is ɣwezzif, hraw.
Γur-neY tagara yagi, udem n tmedyazt ibeddel cwiṭ. Innarna wannar-is imi tura tefɣen-d isefra deg tesfifin, d ussiden (isidiyen) neɣ deg idlisen. Tikwal aṭas n idlisen ilaqen akken aten-id ikfu umedyaz. Aḥeddad n wawal meskud illa, illa wawal-is neɣ umyag-is imi ass-a tekcem tmedyazt annar n tira. Amedyaz ihi ittaru irennu. Iqqar ittsenni. Igem isnarnay. D tigi tura i issawḍen Belqasem Ihijjaten ar udlis wis-7 u mazal ɣur-s. Atnin yerna kfan s tira ugar n 5 idlisen nniḍen ara d-ifɣen aguren-a d-iteddun.
Uḍhir Uffir. Nniɣ-as dacu-t akka uzamul am wa ay amedyaz. Inna-yi ur tezriḍ ara ? Yerna macci d ayen ifren, d ayen iḍehren. Akka i nebda awal.
Syin nniɣ-as "i tura ay amedyaz, dacu i tzemreḍ ad t-id-inniḍ ɣef udlis-a?" Irfed aqerruy-is s igenni, ikkes nwaḍer, icca-yi-d s wallen. “Dacu ara ak-iniɣ tura!” Issaɣ igiru, ijbed deg-s irna-d “nek ayen wallaɣ qqareɣ-t-id deg idlisen inu ma d ayen nniḍen ad anfaɣ i wid ara t-iɣren ad d-inin ayen isen-ihwan fell-as. Tura adlis-agi atan gar ifassen medden. Yak akka?” Akka ih ay amedyaz. Adlis atan gar ifassen n medden.
D tidett yerna, awal aneggaru atan ar imeɣriyen. Yiwen deg-sen d nek. Awal-iw aneggaru nek, ad iniɣ kan i wid ur t-neɣri ara ar tura: ɣiwlet! Acku isefra-s tikkelt-a mgaraden nezzeh ɣef wid nennum neqqaren-iten di tmedyazt n Belqasem. Akken ad tt-walim acḥal i tbeddel tmuɣli-s inna-yi-d “nek macci d amedyaz. D win kan d-iqqaren ayen iwala, ayen iḥulfa d wayen akw it-irḥan. Maca deg sefra-w llan ula d issalen ama ɣef ayen iḍerrun ass-a ama ɣef tbaɣurt n tmurt n Yeqbayliyen!” akka ihi deg usentel ar wayeḍ ad t-afem ayen ur tenwim deg udlis-a, ladɣa kra isefra ɣef tbaɣurt n tmurt. Nniɣ-as "am akka tabaɣurt n tmurt!". Issened aɛrur-is ɣef ukarsi, isenna aḍar ayeffus ɣef uzelmaḍ u iẓẓel-iten sdat-es, inna-d "Ih ɣef tbaɣurt. Am d tin i ɣef iccukec udabu azzayri aerab am d tin ifren, iḍtsen ittrajjun azekka!" Tura am akken teḥsam, asefru ɣef uzzal d uffal, ɣef uraɣ d lgaz d wayen akw "iḍtsen" deg akal n tmurt macci d asentel iccahwan Belqasem, maca ira ad yenni i medden hemma! Γur-wat! Γur-wat ayla-nneɣ. Icca-t wul-is ɣef kra n wayen iqnen ar tmurt nneɣ, ar tnekkit nneɣ.
“I tmeslayt dacu-t wudem-is di tmedyazt-ik?” Dagi iḍsa-tt-id ur d-irni awal. Issusem. Maca nek zriɣ-t d amedyaz iḥemlen tameslayt-is. Amek izmer umedyaz ad iɣuc iles-is ? Ula ɣef tmeslayin nniḍen issefra-d fell-asent maca tin i tent-yugaren meṛṛa, am deg ul umedyaz ama deg udlis-a, d taqbaylit. Atan yiwen seg isefra i deg is-irra tajmilt tuklal. Azal usefru yagi macci d aqwermaḍ.
Tillwit
Ttaruɣ s teqbaylit
D awal n tjaddit
I tuddra n imeslayen
Ulamma ssneɣ tarumit
Feṛṛzaɣ taglizit
Ma d taerabt d ay-en n iḍen
Lḥiɣ, uffiɣ di ddunit
Temgarrad tillwit*
Di tqammumt n yilsawen.
Ma macci d taẓuri n wawal tagi, ur fṛṛizaɣ dacu-tt. Llant diɣen kra n tvidyutin i tzemrem ad tent-walim am tagi:
http://www.youtube.com/watch?v=CQxZ5fLbhWc&feature=mfu_in_order&list=UL


text:
Iqbayliyen ɣellin di txazabiyin; wa nnɣan-t, wa xeṭfen-t. Wa s leqsed, wa yedda di leɣlaḍ. Iqbayliyen ḥaren ɣef ayen ittidiren, ttemseqsayen, ɛerḍen ad fehmen ayen i d-iḍerrun, a d-afen ugur akken ad as-nadin tifrat, ur sawḍen ɣer wayen ibanen, iḍher-asen kulci yexleḍ.
Ufan-d iman-nnsen deg yiwet n tegnit « qqim-d ɣer ṭabla ad nesqerdec timsal ».
Aqbayli yezra adabu-ayi n lḥif, ur yezmir ara i tugdut. Iqbaliyen merra suɣen a yat laɛraḍ, adabu amesbaṭli iɛuẓẓeg. D tidett, adabu-agi akka i d isem-is « adabu amesbaṭli ». Γer Uqbayli adabu yekfa lmektub-is. Yif ad negren-t tudrin, ur inger ara lasel. Maca, yella waya, yella wayen yugaren aya. Ibaxixen i d-iḍerrun di tmurt n yeqbayliyen. Arraw n laḥram seɣlin-d rrehba deg iberdan d tudrin akked temdinin.
Γef annect-a Aqbayli ur yezmir ara ad yettu taqbaylit-is. Anda yebɣu yilli werǧin i tt-yeǧǧa di tmurt-is neɣ akin i lebḥer. Ass-a, Aqbayli iberreḥ i tikkelt-nniḍen. Imdanen akk fɣen yal wa s wacu. Begsen-d i lmuḥal. Sbedden taɛsast. Ur teẓriḍ din amek: adabu yexdem lbaṭel di tmurt n yeqbayliyen. Iqbayliyen rran ad segrirben aɣalaḍ-nni n lbaṭel.
Ass-ayi ma yella xedmen t-ayi alarmi tewweḍ tfidi s iɣes. S waya kan izemren a d-rren ttar. Ur bɣin ara ad walin wid izerɛen lmut di tmurt n yeqbayliyen.


text:
Azayku, adjar n tudert
Abdellah Bouzandag
Agadir ass n 17/09/04
Agadir ass n 17/09/04
Ssengh is rad yummer Azayku igh fellas uran mdden, rad yummer uggar igh fellas uran s tmazight ghayan af nura tabrat ad ad tlkem iman nnes.
Isem nnek izdi d mennaw ikettayen g ighfawen negh. Nssen k isegwasen ayad, waxa yaghed tezwart s tudert, d tmmaght d ibadân, tzîdert teg tmeddurt nnek yat tmatart gh tmitar n izîder n umadan amazigh. Azayku tgit amedyaz n teksna (tatrajidit), tiwit tasemghurt n Merrok g usenflul mac kksen ak tt waàdawen lli iran ad ssentlen tafukt s tallunt ! Is tezdâr tafukt ad tntel s tallunt? tummert iligh turit yan udêris f umezruy negh, tgit yan umara lli ur ujjan wiyâd, turit f umezruy qnen k in g ubniq, turit ghas amarg n tmazight izddigen fkin ak tasemghurt kksn ak t !! is nit idus wawal lli ittinin “Rebbi kad yakkan ar ittkkis”, am igh ran ad ak inin “kiyi ad ur ttarat !! tirra nk ur asent nghi (nzdâr)”. S tidt tirra nnek a Azayku ur gant tin uzemz ad !! tirra nnek gant tin imal, ayt uzemz ad idrus gisen ma yukzen tabrat nk (amussu amazigh i wadû nes) acku tabrat nghd tibratin nnek ar sawalent f tasutin lli rad ilal ghayan af tgit atrar ghik lli tgit azayku. Tfrent agh mad igguten gh umezruy negh trzêmt agh ifelwan ggutnin tsawlet ghef tghawsiwin izdin d tmessunt (scientifique) tmelt agh mas iga ukccum n waàraben s izlmêd n Ifrtiqya tamaght ur d akccum n trezzift d ijeddigen.
Azayku..tgit argaz n uzemz negh, tgit ajeddig gh tuzzûmt n tnezruft, tzîdert aylligh tzri tudert nnek/tadjart nnek, yak kiyi ad innan gh tmedyazt “gigh adjar n tudert ur iyi tuqqir” ? S tidt tgit ghas adjar ur ihrcen waxxa k ur ujjan acku tddert taksna zund imerwas nek gh inazûren d imaraten (Van Gogh, Charles Dickens, …) willi ifkan i tudert mac tudert ur asen tfki gan ghas adjaren nnes.
Azayku d ilulluyen
Nessen ahyâd s yan ufgan ittllin ig amezwag ur a iswingim gh imal nnes awd tudert nnes is tustwa. Is aka ittkka timizar izug ur ar gis isaqsa yan… Ghmkan atga tudert nek
Muddix ur n midx mani
Alulluy agh mdêlx iseggwasen
Dlen nit s tgûdiwin
Nttenti a yegan imurig
Gh ul inu
Dren is
Ghmk an as tddert gh usklu tssummt izêngigen nnek gh umalu n tudert.
Azayku, tmmut tghessa nnek mac iman d uswingem nnek ighama, akal n tmazgha mqqar idrus magha yakka imassanen zund keyyi zdâr ad aghed gis lalen izaykuten yadên lli rad idêfer abrid nnek sslkmen tabrat nnek i tasutin lli rad ilal.
Ur fellak sawlen ayt TV waxxa tgit yan gh tarwa n tmazirt ad, mta ttarat f kra yadên bla tamagit nnek rad ak skren inmuggaren d tmghriwin, rad k issen ma imzzîn d ma imqquren mac testit agharas n tidt ghayan af k ruren f usga, mac waxxa ghmk an mta tsawalt rad tinit : udan iyi imettâwen nnun lli d ikkan igensiwen n tisewin nnun lli ibbi umarg n tlelli.
Yirir ak unazûr k irwasen Amouri Mbark timedyazin timghlal isslkem agh tend s uzawan immimen ur iskarksen ghayan af ur iskarks lligh ingi ul nnes d wingh s umettâ llighd nessen is tftit s umadâl lli yakw nra.
Azayku, ur rad dik nemsafâd acku ur teddit, tellit bedda didngh waxa k ur nzêrra s tît, tllit gh ulawen n willi k issnen d willi îhsan timedyazin nnek tigwerramin.
Isem nnek izdi d mennaw ikettayen g ighfawen negh. Nssen k isegwasen ayad, waxa yaghed tezwart s tudert, d tmmaght d ibadân, tzîdert teg tmeddurt nnek yat tmatart gh tmitar n izîder n umadan amazigh. Azayku tgit amedyaz n teksna (tatrajidit), tiwit tasemghurt n Merrok g usenflul mac kksen ak tt waàdawen lli iran ad ssentlen tafukt s tallunt ! Is tezdâr tafukt ad tntel s tallunt? tummert iligh turit yan udêris f umezruy negh, tgit yan umara lli ur ujjan wiyâd, turit f umezruy qnen k in g ubniq, turit ghas amarg n tmazight izddigen fkin ak tasemghurt kksn ak t !! is nit idus wawal lli ittinin “Rebbi kad yakkan ar ittkkis”, am igh ran ad ak inin “kiyi ad ur ttarat !! tirra nk ur asent nghi (nzdâr)”. S tidt tirra nnek a Azayku ur gant tin uzemz ad !! tirra nnek gant tin imal, ayt uzemz ad idrus gisen ma yukzen tabrat nk (amussu amazigh i wadû nes) acku tabrat nghd tibratin nnek ar sawalent f tasutin lli rad ilal ghayan af tgit atrar ghik lli tgit azayku. Tfrent agh mad igguten gh umezruy negh trzêmt agh ifelwan ggutnin tsawlet ghef tghawsiwin izdin d tmessunt (scientifique) tmelt agh mas iga ukccum n waàraben s izlmêd n Ifrtiqya tamaght ur d akccum n trezzift d ijeddigen.
Azayku..tgit argaz n uzemz negh, tgit ajeddig gh tuzzûmt n tnezruft, tzîdert aylligh tzri tudert nnek/tadjart nnek, yak kiyi ad innan gh tmedyazt “gigh adjar n tudert ur iyi tuqqir” ? S tidt tgit ghas adjar ur ihrcen waxxa k ur ujjan acku tddert taksna zund imerwas nek gh inazûren d imaraten (Van Gogh, Charles Dickens, …) willi ifkan i tudert mac tudert ur asen tfki gan ghas adjaren nnes.
Azayku d ilulluyen
Nessen ahyâd s yan ufgan ittllin ig amezwag ur a iswingim gh imal nnes awd tudert nnes is tustwa. Is aka ittkka timizar izug ur ar gis isaqsa yan… Ghmkan atga tudert nek
Muddix ur n midx mani
Alulluy agh mdêlx iseggwasen
Dlen nit s tgûdiwin
Nttenti a yegan imurig
Gh ul inu
Dren is
Ghmk an as tddert gh usklu tssummt izêngigen nnek gh umalu n tudert.
Azayku, tmmut tghessa nnek mac iman d uswingem nnek ighama, akal n tmazgha mqqar idrus magha yakka imassanen zund keyyi zdâr ad aghed gis lalen izaykuten yadên lli rad idêfer abrid nnek sslkmen tabrat nnek i tasutin lli rad ilal.
Ur fellak sawlen ayt TV waxxa tgit yan gh tarwa n tmazirt ad, mta ttarat f kra yadên bla tamagit nnek rad ak skren inmuggaren d tmghriwin, rad k issen ma imzzîn d ma imqquren mac testit agharas n tidt ghayan af k ruren f usga, mac waxxa ghmk an mta tsawalt rad tinit : udan iyi imettâwen nnun lli d ikkan igensiwen n tisewin nnun lli ibbi umarg n tlelli.
Yirir ak unazûr k irwasen Amouri Mbark timedyazin timghlal isslkem agh tend s uzawan immimen ur iskarksen ghayan af ur iskarks lligh ingi ul nnes d wingh s umettâ llighd nessen is tftit s umadâl lli yakw nra.
Azayku, ur rad dik nemsafâd acku ur teddit, tellit bedda didngh waxa k ur nzêrra s tît, tllit gh ulawen n willi k issnen d willi îhsan timedyazin nnek tigwerramin.


text:
Tamurt-nneY tumes, terka seg ilefḍan d izuliYen. Tuddar-nni n Leqbayel yellan zik ttirriqent agummaḍ, ass-a uYalent ssdent seg wammus d ilefḍan.
Γas ulamma tuddar zik gant allalen amek sizdigent tawennaṭ, tiliwa d wayen akk ideg ttidiren, tilufa–agi ur qqiment ara kan deg cbaḥa. Deg taddart n Tqerbuzt, tamnaṭ n Tubiret, akken d-yenna Rezak « azgen n taddart akk yuḍen imi asif ideg i Y-d-wwin aman n tissit iluY. » DYa netta snat n tikwal i iga aparasyun (opération) akken ad d-yekkes iẓra!
Tagnit-a tessufeɣ-d ul n waṭas n yemdanen, am mas Lamara i d-yeswjden yiwen uṣenfar i wumi iga isem “I wakken Tamurt n Leqbayel ad tuɣal d tazedgant”.
Tiktiwin d leqdic ɣef temsalt-a ilaq ad d-yekk seg yal tama akken ad tizdig tmurt-nneY, akka imezdaɣ-is ad affen iman-nsen!
Wid nesteqsa nnan daYen akken tiYiwanin ur xeddment ara lxedman-nsent, maca ula d igrawen n tuddar bran daɣen i ṭṭbel deg waman !
Llan daYen wid d-yesseknen s uḍad tiddukliwin tidelsanin yellan deg tuddar n Tmurt n Leqbayel. Yessefk ad rrent deg wahilen d leqdic-nsent taluft-agi n tezdeg akked twennaṭ. Imi ma yella tezdeg ur tekki ara deg yidles, ur iban ara d acu ara yilin deg-s ihi?!!


text:
Tugdut d tasartit, idrimen d tadamsa. Tasartit teḥlajj tadamsa. Tadamsa i tt ivennun, neY i tt itthudun d tasartit. Akka i temcumbak temsalt. Tuccar n ta kecment di ta.
Di tegnitt igan akka swa swa id-ufa iman is Fransa tewḥel di trezzaf n ugellid n Ssaâudya Salman Ben Abdulaziz, ar uxxam is di Vallauris deg agi n yulyu aḥmayan.
Akken ad saâden agellid, Yef yisem n laman ines d laânaya n Fransa, qeflen aftis, La Mirandole, illan d baylek, am iftisen ak nniḍen di Fransa, akken yiwen ur ittqerriv ar wanida izdeY ugellid. Ula d avrid ittawin ar uftis, tisadarin ittṣubun seg uvrid ukarrus ar waman medlen tent.
Tura Fransa Yef leslaḥ ines kan i tettddu. Segmi yugi Obama ad iwwet Surya akken tt tevYa Fransa d Ssaâudya, seg mi istenyan amtawa gar Marikan d Iran Yef unikliyir imi Iran agi tamcumt d concurrente taciâait n Ssaâudya, mseqravent Fransa d Ssaâudyamacci d kra. Mtawant Yef waṭas n temsal ittin ar tlufa tigraYlanin. Amtawi asertan, imi tadukli gar tmura macci d ayen illan, ittaw-id ayen nniḍen. Isekfal-ed tiYawsiwin ideg ara stenfâant tmura agi id-izgan Yef yiwen izirig. Akka ihi id-Yli tedrimt Yef Fransa: Tifarfarin n Airbus, asgalef aYarim, asgalef aserdas, iguta n levni, tizrawin n myal anil, atg. Macci d yiwet.
Amek ara tagi tmurt iteddun ad tezzar di twaYit tadamsant idrimen anect n wigi? Amek ara ivwd uselway n fransa akken ad yerr zzarv i lvYi ugellid aârav d netta i ttheggi tafranin imi tamurt txus di tedrimt?
D tidett kan, ulamek. Mi d-uragen ipakiyen isurdiyen tettu Fransa dacu i d tugdut, tettu dacu i d izerfan n uYerfan. Tettu ula amek i t igzem aqerruy i ugellid ines n zik. Wanag anamek n wayen illan u ilaq ad iqqim d azayez neY n baylek fiḥel awal. Tugdut ur tezmir i wacemma zdat n yedrimen. D tigert kan! Aḥlil aḥlil!
Akka i d tilawt n tmurt n Turuft assa. Iten ixuṣen d tadrimt imi kecment yir tallit tadamsant, tarnuḍ-as iYevlan d-ssalint kra deg sent am tmurt n Igrikiyen. Win isen d-isseknen kra ilellucen ad dhun degs am llufanat. Mi slan i useṭṭenṭen ad vernen Yur-es ad ttun ayen nniḍen.
Amek ara tewteḍ deg sen imi tmura ak akka igant?


text:
Taɣaṭ n mass Seguin (Alphonse Daudet ) (1) .pdf
Nom original: Taɣaṭ n mass Seguin (Alphonse Daudet ) (1).pdf
Auteur: Samir
Ce document au format PDF 1.5 a été généré par Microsoft® Office Word 2007, et a été envoyé sur fichier-pdf.fr le 12/05/2016 à 17:41, depuis l'adresse IP 109.30.x.x.
La présente page de téléchargement du fichier a été vue 6428 fois.
Taille du document: 952 Ko (9 pages).
Confidentialité: fichier public
Télécharger le fichier (PDF)
Aperçu du document
Alphonse Daudet
TAΓAṬ N MASS SEGUIN
Yerra-tt-id ɣer teqbaylit :
Tullist-a tedda-d deg wammud
Tibratin sɣur tessirt-iw
(Lettres de mon moulin) /1866
1
Tasuqilt n :
I Pierre Gringoire1, d amedyaz bu-yezlan di Paris.
Ziɣ ur tettbeddileḍ ara a mass Gringoire !
Amek, fkan-ak-d amkan n tmezrayt deg yiwen seg yeɣmisen
igerrzen akk di Paris yerna tugiḍ ! Muqel kan iman-ik ay
ameɣbun... taqemǧett-nni ineqren, taserwalt-nni yeḥfan, aqadumnni ameṭṭaɛfu iɣef iban laẓ. Atan anda i k-ssawḍen isefra. Ata
wayen i d-trebḥeḍ si ɛecra iseggasen n leqdic i tbuddeḍ i Apulu2. Ur
tessetḥaḍ ara maḍi ?
Aru timzray, ay ungif ! Ili-k d bu-temzrayt ! Ad d-teḥelliḍ
idrimen d iḥercawen, ad tfeḍreḍ ɣer Brébant, yerna yal ass n
tmezwura n umezgun ad sen-truḥeḍ s ustilu d amynut deffir
umeẓẓuɣ...
Ala ? Ur tebɣiḍ ara ?... La d-teqqareḍ ad tt-tkemmleḍ kan akka
akken i k-yehwa alamma d wissen melmi... Ihi ḥess-d i temɛayt n
taɣaṭ n mass Seguin... ad teẓreḍ amek i tḍerru d wid yebɣan ad
idiren d ilelliyen...
Mass Seguin werǧin i t-hennant tɣeṭṭen-is.
Yal mi s-truḥ yiwet, yiwen webrid i tettaɣ : akka kan ṣṣbeḥ ad
tessnebri, ad tettbergiɛ deg lexla alamma yečča-tt wuccen deg
usawen-nni. Ur tent-id-tteṭṭfen la isillfen n bab-itsent la tudgi n
wuccen. Tidak banent d tiɣeṭṭen iḥemmlen acali n berra akked
tlelli.
1
D ameskar yeddren deg tallit tanammast (1475- 1539), iger-it-id Victor
Hugu deg wungal-is Notre-Dame de Paris am akken d azamul n imedyazen
iḥcayciyen yezhan ula di tgellelt (Tazmilt N Umsuɣel)
2
Ayakuc n yiṭij d tmedyazt (T.N.U).
2
Ihi Mass Seguin ur nefhim meskin ula d acemma deg tikli n lmalis, yezga yennuɣna, la yeqqar kan :
— Dayen, tiɣeṭṭen-a waqil ɛyant seg-i, ur
ttaǧǧiɣ yiwet seg-sent.
Maca ur yeqḍiɛ ara layas, asmi mdant setta
i s-yemmuten yerna d uccen akk tent-yeččan,
yuɣ-d ihi tis sebɛa ; acu kan tikelt-a irebbatt-id d tiɣideṭ amek ara tennam tettɣimi ɣurs kan.
A lemmer teẓriḍ a Gringoire ay tecbeḥ
tɣideṭ-nni n mass Seguin ! acḥal tezyen s
wallen-is timelḥanin, tacamrt-is n udumsegraw, tifenza-s
tiberkanin yettirriqen, neɣ anẓaden-nni-ines i s-yuɣalen d
taqeccabit seg wakken sdukklen temlel d teɣzi ! Lḥaṣun ad s-tiniḍ d
taɣaṭ-nni n Esmerlada3, ma tecfiḍ fell-as a Gringoire. Rnu sshala d
lḥenna ; d tasusamt kan ur tnebbec ur tessawal. Yiwet n tɣideṭ degs akken d taxlaft.
Mass Seguin tuɣ yesɛa deffir uxxam-is yiwen uɣeggad akken i dyettuẓerrben s yedmim, ihi din i iger tameḥbust-a tajdidt.
Yeqqen-itt ɣer yigig deg tigert and i s-yextar amḍiq-nni yelhan
akk, yerna yesseɣzef-as amrar, ssya ɣer da yettruḥu ad iwali ma ur
tt-yuɣ wara.Taɣaṭ tennecraḥ, teqqim tkess s nneyya-s armi i syeɛǧeb lḥal i mass Seguin yaqqaren meskin deg wul-is:
— Attan tayi meqqar ur tettxiqi ara ɣur-i.
Ziɣ mass Seguin yeɣleḍ deg leḥsab-is, imi taɣaṭ-is txaq.
Yiwwas tmuqel s amadaɣ tenna deg wul-is :
— Ahat ay d lɛali lḥal dihin deg ufella ! A w’izrargen ɣef
umezzir... maca lukan ulac tamrart-a tamcumt i y-isselxin akk
3
Dayi s Esmerlada, ameskar yeqsed-d awadem n wungal n Victor Hugo,
Notre-Dame paris, yiwet n teqcict akken tajiṭanit i yettrebbin taɣaṭ ukud
tceṭṭeḥ deg iberdan. (T.N.U)
3
amgerḍ-iw. Neɣ d iɣyal kan d yezgaren i ilaqen ad ksen di ẓẓerb,
uma tiɣeṭṭen ḥwaǧent lewseɛ.
Dɣa seg teswiɛt-nni leḥcic n tigert yuɣal-as messus, irkeb-itt
lxiq, teḍɛef, ayefki-s simmal la ineqqes. Tettuɣaḍ meskint m’ara
tjebbed akken deg temrart-is ɣef teɣzi n wass, aqerru-s ala ɣer
tama n umadaɣ i yeqqel nettat la tettini Beɛɛ... s leḥzen.
Mass Seguin yeẓra dakken taɣaṭ-is yella wacu i tt-yuɣen, maca ur
s-iban d acu-t... Yiwwas taṣebḥit n wass, m’akken yella iteẓẓeg-itt,
tezzi-d ɣur-s tenna-yas s tmeslayt-is nettat :
— Ḥess-iyi-d a mass Segguin, nekk tura dayen ɛyiɣ da ɣur-k,
serreḥ-iyi ad ruḥeɣ s amadaɣ.
— Ah ya Rebbi... ziɣ ula d ta
kifkif, i yuẓẓaf mass Seguin
yuhmen armi i s-teɣli tgamilt n
tuẓigt ; syin yuɣal yeqqim ɣef
leḥcic ɣer yiri n taɣaṭ-is :
— Amek a Blanquette, tebɣiḍ
ad yi-teǧǧeḍ ?
Blanquette terra-yas-d :
— Ih a mass Seguin.
— Yeɛni d leḥcic i yuqan dayi ?
— Xaṭi a mass Seguin.
— Waqil bezzaf i m-swezleɣ tamrart, tebɣiḍ ad tt-ssɣezfeɣ ciṭuḥ ?
— Ulayɣer a mass Seguin.
— Ihi d acu i kem-ixuṣṣen ? Acu tebɣiḍ ?
— Bɣiɣ ad aliɣ s amadaɣ a mass Seguin.
— A nnger-im, ur teẓriḍ ara yella wuccen deg umadaɣ ? I ma
iruḥ-d amek ara txedmeḍ ?
— Ad t-wwteɣ s wacciwen-iw a mass Seguin.
— Ur yecliɛ deg wacciwen-m wuccen. Yečča tiɣeṭṭen i ten-yesɛan
ugar-im... Teẓriḍ, Renaude, yiwet n temɣart yellan da ilindi, d lalla-
4
s n tɣeṭṭen, teǧhed yerna teqbeḥ ad s-t-iniḍ d aqelwac. Iḍ kamel
nettat tettnaɣ d wuccen... armi d ṣṣbeḥ yečča-tt.
— Meskint Renaude tettɣiḍ. Ulac uɣilif a mass Seguin, eǧǧ-iyi ad
aliɣ s amadaɣ.
— Ad yexzu Rebbi cciṭan ! Wissen acu akka i sent-xedmen i
tɣeṭṭen-iw ? Attan tayeḍ ara yečč wuccen... awah... kemm ad kemid-sellkeɣ ur tebɣiḍ a tabessalt ! Yerna iwakken ur d-tesseɣraseḍ
ara tamrart ad kem-greɣ deg waddaynin, din ara tettiliḍ dima.
Syin mass Seguin yewwi taɣaṭ-is ɣer yiwen n waddaynin
yestullsen iwumi yerra tawwurt akken yessefk.
Ur yeẓri ziɣen yettu ṭṭaq ur t-yerri ara ; akken kan i d-yezzi s
uɛrur atta tezzerbeq... Ah ? tettaḍsaḍ a Gringoire ! Ẓriɣ ɣer tama n
tɣeṭṭen i teddiḍ mačči ɣer tin n mass Seguin... Maca tura ad nwali
ma tzemreḍ ad d-teḍseḍ ticki.
Ddunit akk tezha mi tewweḍ taɣaṭ
tamellalt ɣer umadaɣ. Tumrin tiwessura
i d-temlal werǧin i ẓrant ayen icebḥen
am nettat. Dɣa kra yellan din yesterḥeb
yess. Tibelḍin Urumi ttanzent-d alamma
d lqaɛa akken ad s-ssilfent s yixfawen n
ifurkan-nsent, tizwatin n uwreɣ
ttiwsiɛent i m’ara d-tɛeddi rennunt ttriḥent
akken zemrent. Lḥaṣun amadaɣ merra iga-yas
tameɣra.
Twalaḍ ihi amek tezha taɣaṭ-a-nneɣ a
Gringoire !
Ulac la tamrart la igig... Kra ur s-yeqḍiɛ ad
tezrireg neɣ ad teks akken i s-yehwa. Din i
yella leḥcic ! Alamma yekka-d nnig wacciwenis, ay aɛziz... Yerna amek-it leḥcic-nni ! bnin,
d aleqqaq, d bu-tsennanin, ma d ijeǧǧigen si
5
yal ṣṣenf. Mačči yakk d tadxent-nni n tigert. Dɣa ma tuɣal i
trellucin !... ṭṭef-itt-id seg ujaras azegzaw alamma d ilemḍaden-nni
n lexla zeggaɣen iwumi ɣezzif ikalisen ; lḥaṣun temsečč lḥala s
yemɣan iḥeccaden i d-iberrun i kra yellan d aman ḥlawen
yessemlellayen !...
Attan ihi taɣaṭ-nneɣ tamellalt ixuṣṣ kan ad teskeṛ, imir-en ad tttafeḍ terra tifenza-s ɣer lehwa la tetteglilliz neɣ tetteḥnunuz ɣef
ikeddaṛen di lxaluḍa n ubelluḍ Urumi, alamma kan ad tɛawed ad
tneggez u ad tebded ɣef tḍartin-is, syin ad truḥ daɣen ad tt-teṭṭef s
tazzla, ɣer zzat kan, la tdehhem imudaɣ d isettfan ; i tt-yewwin ɣef
yixef n luɛer, i tt-id-yerran ɣer lqaɛ n yeɣẓer. Atta sufella, atta
swadda... attan di yal amkan... ad s-tiniḍ ɛecra n tɣeṭṭen n mass
Seguin i yellan din.
Ziɣ Blanquette ur tugad ula d acemma.
D iḥemmalen i tzegger m’ara
tneggez, ur tt-id-ttḥazen ala s
tɣebbart ibezgen neɣ s ikuftan-nsen.
Dɣa tettruḥu akken tettiqi akken
ad teẓẓel ɣef kra n uṣeffaḥ anda ara
teskiw iman-is ɣer yiṭij... Yiwet n
tikelt, akken mi tɛedda deg yiwen
wengni s tnewwart ileggi deg yimi-is, iḍher-as-d swadda uxxam n
mass Seguin akked tigert-nni deffir-s, ihi teḍsa-d armi s-d-ɣlin
imeṭṭawen, tenna deg wul-is :
— Ziɣen ata ddiq dihinna ! Wissen
amek ṣebreɣ qqimeɣ sdaxel ?
I tmeɣbunt ! mi twala iman-is deg
leɛli, tɣill ahat ma drus maḍi teswa
ddunit s lekmal-is...
Lḥaṣun taɣaṭ n mass Seguin
6
tesɛedda ass igerrez. Leǧwahi n tezwa, tger-itt yeffus terna-tt
zelmeḍ armi d-tufa iman-is akked yiwet terbaɛt icamwaten4 yellan
rsen-d s tkessawt n tidet i kra n tẓurin akken tiḥeccadin ; yerna
yewwi-d ad d-nini dakken tamraɛt-a-nneɣ tamellalt d tin i senyeččuren tiṭ, iṣuḥ-itt-id umkan n lɛali gar-asen m’akken i d-teqqim
daɣ nettat i iferrawen n tẓurin ; imasiwen-nni qudren-tt dayen kan.
Ead waqil maḍi — d acu, ad teqqim kan gar-aneɣ a Gringoire —
yiwen ucamwa meẓẓiyen iḥerrek ẓẓher-is imi ziɣ iɛǧeb-as-d i
Blanquette. Dɣa sin-a n imeɛcuqen raɛen deg teẓgi ɣef teɣzi n
tsaɛet neɣ snat, u ma tebɣiḍ ad teẓreḍ acu myeḥkan, ruḥ kan ad
testeqsiḍ tiɛwinin tibelheddaṛin yettazalen ɣef wadal war ma
banent-d.
Taswiɛt kan ata waḍu yesmaḍ, yerna umadaɣ yebrik-d : dayen
teɣli-d tameddit.
— D lawan ya ! i tenna taɣaṭ meskint ibedden tenɛaǧab.
Swadda-nni, igran tuɣ idel-iten akk wagu. Taferka n mass Seguin
tella tɛumm deg iɣemɣumen, ma d axxam-nni-ines amecṭuḥ i dyettbinen seg-s ala ssqef d ciṭuḥ n ddexxan. Tesla i tninayin n kra n
tqeḍɛit i d-yettunehren s axxam, dɣa tḥulfa i leḥzen... Yiwet n
tmedda i d-yewwin abrid-is ad tens tceṭṭed-itt-id s ucḍad-is armi
tergagi...
Syin ata yeḍfer-d usqiwweɛ deg umadaɣ :
— Eaw ! ɛaw !
Armi d imir-en i d-temmekta uccen, uma si ṣṣebeḥ ur t-idtmeyyez tmehbult... deg teswiɛt-nni kan dɣa iruḥ-d ṣṣut n lbuq seg
wasif, d mass Seguin meskin i yettɛaraḍen ad s-d-yaɣer i tikelt
taneggarut.
— Eaw ! ɛaw !... i yeqqar wuccen.
— Uɣal-d ! Uɣal-d !... i yettɛeyyiḍ lbuq.
4
Asuf-is d acamwa ; d aɣersiw yettemcabin ɣer taɣaṭ, yettidir deg idurar n
Tuṛuft.
7
Blanquette tmenna-d ad tuɣal, maca mi d-temmekta d yigig-nni,
tamrart akked isefreg n tigert, tufa dakken tura ur tettizmir ara ad
tennam d tudert am tin, ihi ilaq-as kan ad teqqim.
Ṣṣut n lbuq dayen tura iɣab...
Γer deffir taɣaṭ tesla i ustexwec n yiferrawen.
Mi tezzi s tmuɣli twala deg tili sin imeẓẓuɣen wezzilen i ibedden
dasawen, akked snat wallen iceɛlen.
D uccen.
Yella yeqqim ɣef yiḍarren ineggura,
meqqer nezzeh, yexmet kan akken la dyettmuqul taɣaṭ-nni s ucahi amzun la ttyettelleɣ si tura. Am win yeḥṣan belli
tinna yečča-tt yečča-tt, ur yeḥmiq ara
yakk ; armi d-tezzi ɣer tama-s i s-iserreḥ s
taḍsa-nni-ines timceṛṛit yerna yenna :
— Ihihi ! D taɣaṭ n mass Seguin ! mi difukk awal-a, yesɛedda iles-is zeggaɣen ɣef icenfiren-is .
Blanquette tḥulfa ur s-d-yegri wara... Tazwara mi d-temmekta
Renaude i yennuɣen ɣef teɣzi n yiḍ iwakken ad tettwičč taṣebḥit,
tenna deg wul-is ahat xir ma tsemmeḥ deg yiman-is u ad tettwičč
imir-en kan ; maca tɛawed tbeddel rray, theyya iman-is i tɛessast,
dɣa tessuder aqerru-s terna tessemdi icc-is ɣer zzat s tebɣest
swayes ttwassnent tɣeṭṭen n M. Seguin. Mačči zeɛma d aḍmaɛ i
teḍmeɛ ad tenɣ uccen-nni, imi tiɣeṭṭen werǧin neqqent uccanen ;
tra kan ad twali ma tezmer ad teṭṭef deg umennuɣ annect i teṭṭef
Renaude.
Atan ihi wemẓiw yuẓa-d,
atenta
tacciwin
bdant
tterqiqiṣent.
Ah lemmer teẓriḍ atta tjidet
deg taɣaṭ-nni, amek i tewwet
meskint s wul-is ! Ugar n ɛecra
8
iberdan, yerna mačči d askiddeb ara k-d-skiddbeɣ a Gringoire,
tessaweḍ armi tḥettem ɣef wuccen ad yuɣal ɣer deffir akken ad dyerr nnefs. Di teswiɛin-nni deg i d-tettrusu dqiqa n talwit gar-asen,
imi d tameqqrant uɛebbuḍ, Blanquette tgezzem-d akka s tɣawla
taleqqiḥt seg leḥcic i tḥemmel, syin tettuɣal s amennuɣ akken
yeččur yimi-s... Kra yekka yiḍ nettat akken. Ssya ɣer da taɣaṭ n M.
Seguin tettmuqul itran i la iceṭṭḥen deg yigenni yeṣfan, teqqar deg
wul-is :
— Xersum ad ṭṭfeɣ akka alamma d tafejrit...
Itran nsan wa deffir wa, Blanquette tzeyyed si teytiwin n
wacciwen-is, ma d uccen si tid n yiɣemsan-is...
Taswiɛt atta-ya ṭṭya tban-d deg yigli... Atta tiɣri n uyaẓid
yebbḥebḥen tuli-d seg yiwen n lḥuc...
— Akka meqqar ! i tenna taɣaṭ meskint, imi tella tettraju kan ad
yali wass akken ad temmet ; syin teẓẓel ɣer lqaɛa s tbeṭṭant-is
tamellalt yeḍlan d idammen.
Dɣa uccen yemmeɣ fell-as yečča-tt.
Qqim di lehna a Gringoire.
Tamacahut-a iwumi tesliḍ mačči d nekk i tt-id-yesnulfan. Ma
yewwi-k-id ubrid kra n wass ɣer La Provence, imezdaɣ-nneɣ ad akd-ḥkun ɣef taɣaṭ n M. Seguin yennuɣen d wuccen ɣef teɣzi n yiḍ
armi d-yuli wass yečča-tt.
Tesliḍ-iyi-d akken ilaq a Gringoire ? Armi d-yuli wass yečča-tt
wuccen.
- Tagara -
9


text:
Amdya (Exemple) n Tata
Igh ar nsawal xf ad nddr taskla ngh, hati awal ngh iffr(cacher) nn g dffir ns, is tt ur nddr, igh ak nra ad nssilwigh(adoucir) awal nini : ur tt sul nddr s mk lli t igan.
is ighzan is ur ddrn imazighn taskla nsn ?
s tidt, tugtt n imazighn g uzmz ad, ddrn tiskliwin yadn lli ur ginin tinsn,
ukan imntiln(causes) lli asn d yiwin aya nn ggutn, ur igi ghi d adghar lli g rad fllasn nsawl.
Righ ad zligh amagrad n tkklit ad I yan umdya n tudrt n tskla n tmazight ddrgh t ur d is iy fllas ulsn;
G wayyur ad izsrin tsnmala(organiser) yat tmsmunt ttuwssan g Tata s ism n (asfiw n tillas), ism ns s tidt iga t (nibrasu alaatama)s taarabt, ssughln t s ils n tmazight ;
iga yadlli tanumi(habitude) dar tmsmunnt ad ad tskar yan unmuqqar ku asggas xf umzgun s ils n taarabt, mac g usggas ad, stin ad nnurzmn xf taysi tadigant;(patrimoine locale) ad snmilin yan unmuggar n uhwac, smunn inn gis inmghurn n (inddamn)imdyazn, ghrn iy nn nik ad sawlgh xf umarg amazigh.
Anmuggar n uhwac ikka krad wadan :
Yan g (Tighrmt) g wasa n tmdint n Tata, wiss sin g (lqqsabi) lli yaggugn xf tmdint s sa ikilumitrn, amggaru g (Tgmut.)adghar n umarg d uhwac.
Nik zzrigh di nn sin wadan, n uhwac ;
Zzrigh sin wadann s yat tumrt ihiyan, mac igli tt id ughiluf(tristesse).
Tumrt : acku anmuggar ann munnt gis tfadiwin(coditions)) ak lli yujjan ad ig yan umdya xf mamk s yadlli ttdrn imazighn amarg nsn ; taskla nsn,(anmuggar n uhwac, tlla gis tskla d uzawan, d insayn yadn, d tmlsad tugtt n tghawsiwin lli ikcmn g tussna n imazighn.).
G sin wadan lli iwzgh ddrgh d ayt tmazirt abughlu n tskla tamazight; amarg amazigh.
Igh ur ta illi umarg da zwar ttilint tugtt n tfadiwin lli igan ihiyaln n uhwac, illa usmnid(accueil) unsib n ayt uhwac n inbgiwn n tmazirt; tirbatin lsanin timlsa timnsayin,(traditioneles) iklan imazighn, taqcuct(bijous) tamzight, tizrzay, tannbalin, isnitn(coronne) n ijjign.
tili tghrit, ilint tujjutin, g insayn ngh imazighn, awal d umarg lan atign nsn, ar sisn nsmmghra.
Aya d ak ittuwskar g yan usays, ifawn, yili ddu itran d wayyur.
Ur ar issnti unaibar(amarg gr sin imdyazn) ar d yili yan usiya (calme) izdgn, akud ann hlli ad d tffghn sin (inddamn) imdyazn amzn anaibar gratsn, awal ittuwstayn, iktarn s tmusni(sagesse) d tngalt,(métaphore) akud nna iluh umdyaz kra n izli immimn ig amaynu ffint d fllas tghratin dar tmgharin d (wayih yih !!!)dar irgazn, am anzar ar d tffin, agdud iga win irgazn d tmgharin llan g yan uswir, gan ak infrann d tnfranin, taguri tamazight immimn ur tzli s urgaz ur tzli s tmghart, tzli s walli d talli as issnn ad tt isni.
G tizi ann azmz da ittbiddad, middn ak da nn ttilin g yan umadal yadn, amadal animan(spirituel),tighssiwin da ttghamant gant sul ghas izghughn,(fantômes) lli uganin, tizi ann tga tin iman, yat tadfi tzza xf ixf ns, ur tli atig, ur ar ttmsgha…max zmrnt tguriwin ad snumlnt zund asanay ann? Ur ghalgh is as ufant, mqqar gant mad gant, mac da ttghama tguri tga tawlawalt lli izmrn ad agh nn tssawd s tidt mqqar ur tgi tidt qqah ns.
Tga ta nn yat tkklit lli mmi bahra idrus wanaw ns lli g zrigh awal ngh, awal amazigh ila atig dar ayt d istt dars, iga atig amqqran.
llig ulsgh aylli zrigh i yan umddakkl, inna yi: tufit nn tighawsiwin mmssklnt atas, kkant tt inn xatrnt uggar.
xf ad nddr taskla ngh, iqqan ad zwar nissan mamk s tt yadlli ddrn iqqburn ngh.
Isul…


text:
Ixdamen n luzin n uyefki di Dreɛ Ben Xedda kecmen di » la grève » war tilas, iḍelli n letnayen 10 ṭuber akken ad sutren taɣalin n Ddula ɣer uselḥu n tkabanit.
Ixdamen n tkabanit-agi, seknen-d lɣiḍ-nnsen mgal uguren akked iɣeblan ideg ttidiren seg-wasmi i tt-yekcem « le privé » krad n iseggasen-aya.
Akken ttwalin ixdamen-agi di ḥala n tkbanit ur tezmir ara ad tt-kemmel akagi, imi dayem tettuɣal ɣer deffir.
Iḍelli, d ass amezwaru n uḥbas ɣef uxeddim, ixdamen gan yiwet tbeddit zdat tebburt n luzin, syin ixdamen lḥan, yerna suɣen: » ad nerrez wala ad neknu ».
C.W


text:
Yenna Aristote : « Aɣbel n umedyaz mačči d timena n tidet yeḍran d taḥerfit , meɛna tumla n wacu yezmer ad iṣuḥeb yid-s yimmal s yal udem s wacu yezmer ad yemgared neɣ ad yefti”. Di tasnagt ( sagesse) n timeti-nneɣ nekni i s leqbayel neqqar : « awal d aciri mačči d asmiri .
Awal ɣer yal agdud d netta i d rkiza i-itellin allen ɣef tamusni,ɣef taneflit. D netta i-itellin iberden ɣer wayen ur nessin d wayen ilaq a nawweḍ ɣer-s akken timadit-nneɣ ad tekk nnig isaggasen amer ad treṣi leqrar n lebda i yixef-is. Yenna Jean La bruyere: « yettɣad win ur nessin ad yinni tirga n wallaɣ. ».
Di timeti –nneɣ izedwen d leqrurn ɣef tasekla timawit, s yir tiṭ i yettwallin kra n madden, umu yecceḍ laṣel, ixef-nsen. Akka akka ad asen tesleḍ qarren : « acu ar -aɣ tawwi taqbaylit ? ». amedyaz ur tezgil tiyita netta yerra lejwab yenna: “ laṣel-ik izgel-ik/ win tebɣiḍ yuggi-l/mmel-iyi-d anwi ik illan?”
Moḥya deg tuzzel taqbaylit am akken uzlen waman di tregwa, am akken yuzzel yidim deg iẓuran, netta yenna : « d acu nezmer as nexdem i taqbaylit ? ». Deg anect-a i yemgared Muḥya ɣer imaɣnasen n yidles Amaziɣ nniḍen . Uqbel wiyaḍ i-iẓra belli akken tutlayt taqbaylit ad tenerni wa ad telḥeq iswir id as- ilaqen , yewwid amyag-is ad iqazem tudert tartar. Ɣer Muḥya ur gelɛum ara I tmeslayat ad tɛebbi kan timsal n tudert n yal-ass. Nnig anect-a ilaq diɣ ad tuɣal d allal n taywalt ( communication) di yal aḥric yeqnen ɣer timeti akked d tusna. Acqirew yeddem Muḥya ur yelli d win fessusen. Di tili yeqqim i leqdic ,aɛwin-is d tayri izedɣen ixef-is ɣer ljiha n taqbaylit. Awal s wawal, ifyer s yifyer yettara-d tidmiwin yellan deg tira i d-yekkan seg tiɣermwin n leǧnas meṛṛa akken ad imel i wid icukken, d akken tutlayt taqbaylit d ttin iweɛan i yal tamsalt ama d tid iccuden ɣer lebni n timadit, neɣ d tid izedwen ɣer yixef akked d sebba n tllin ines di tudert. Ɣer Muḥya am akken awal ilaq ad yinni ayen yellan d akmam ( concret) , ilaq diɣ ad imel timsalt timadwanin ( l’abstrait) am akken id as yenna Charles Baudelaires: « di telqay n tufirin id yettlal umaynut».
Anwi d abrid ɣer wenect-a? Muḥya yegzi d akken ala s ulaqem n tiskert I d-yekkan si tebḥirin n tasekla tibeṛaniyin ara yuɣal useklu n taqbaylit d win id yettmuddun iguma yelsan talaba taziyent(contemporaine) melba ma yeseɣres talaba n tnaṣlit. Ass-a taqbaylit tɣalet seg leqdic n Muhya igarujen n tira i deg yal win yebɣan ad yernu adɣaɣ-is ɣer lebni n uɣalad n yidles –nneɣ ad yyef allal akked iberden yesufuɣen ɣef tafat. Yenna Confucius: “ s kra n win ur nessin azal n wawal d awezɣi ad yessin lqima n tudert. Yal tikelt deg ad yeɛreq unamek n wawal, I tilelli-nsen ad yeɣraq miḥlal”
Muḥya yefsi lqid i umyag n taqbaylit. Yessa aɣanib n tisuqelt tuḥdiqt i wid yenwan ula d nitni ad ttikin di lebni n timadit-nneɣ. Yesuksed tasekla n taqbaylit deg uglugel deg ayeg akken tabrek d isaggasen. Yefka afud i wawal akken awal ad yegg lmendad i yidles. Ulac taɣeṛma ad yenulfun ma yal awal yesbek. Ulac tamusni ad yeflalin ma yal yeqqim wawal d amɛlal. Ulac agdud ara yewḍen ɣer yigli n tafat ma yal tasekla teqqim kan di lqaleb aqbur. Tidmi tagrawlant n Muḥya tettban-d am yiṭij deg tasɣunt Tifin ( sɣur tizrigin Ɛacab) i d- yesufɣen uṭun d tajmit i unaẓur yeggan lsas akked d illugan i umezgun n taqbaylit.
Di tasɣunt –agi id yekkan di lawan is, yettban amek i-isaned Muḥya ɣef tira n leǧnas id – aɣ yezwaren akken ad yeddem isufar ara yesnarnin ljehd n wawal n taqbaylit. Tadiwwenit yexdem akked d Ḥend Saɛdi di tasɣunt “tafsut” tera tafat amek iwulem ɣer tidmi akked d tamuɣli n umyaru ɣef wamek ilaq ad as neddu I tutlayt –nneɣ. Yuɣ lḥal aya yennat-id ula deg yifyer deg yeqqar: “ayen bɣiq mači d awal/ mi tenniɣ yedem-it waḍḍu/ ayen bɣiq mači d urfal/ ansi id as yekka as yeknu.”.
Ayen nebɣa tura d akken tira n Muḥya ad tenulfu d idlsen. Ayen nebɣa tura d akken timezgunin n Muḥya ad twaseklent .Ayen nebɣa tura d akken anadi s telqay ɣef leqdic n Muḥya at aɛnun isdawiyen akken taferka n tselkla i d- immud i taqbaylit ur tettɣimi ara d abandu. Yenna u medyaz i Muḥya :
kečč tebɣid tili
Nerra –ak iṭij
Isem-ik deg yigenni
Yid-s ad yettfeǧǧiǧ
*
Aqlaɣ nettwali
Aṭas ur nuklal
Ufraren-d assagi
Ttleqimen lbaṭel.
*
Tugi-ḍ cciɛa
Am akken tugiḍ cqar
D tezged akked ṣṣfa
Ul- ik i-yextar
*
Ruḥ kan zeddigeḍ
Ibedd wazal-ik
Teẓẓiḍ tleqmeḍ
Yeǧuǧǧeg yiger-ik


text:
Zik, asmi tella tmurt n iqbayliyen tettidir di tlelli d timanit, asmi nettidir kan ger-aneɣ, ass-nni i deg ulac adabu d leqwanen-is, ulac tiliẓri d yir isallen-ines, ulac tasartit s Uyaḥya, belxadem, lɛaziz d iselfan-is, ulac ddel, lxuf, tiruxsa d ijadarmiyen…atg. Ass-n nettmagar tafsut akka aḍani s wuzmumeg d teḍsa; ntekkes ijeǧǧigen, nettegliliz di leḥcic, nesirid s waman iteddun deg tregwa d iɣezṛan, teddun i teddu yid-sen laman, aman-nni isemmaḍen, zeddig-it i tarda d tisit !
Ass-a nettmagar rṣas di tafsut, lḥif d ddel ẓedmen-d ɣef tudrin. Ijeǧǧigen nettwali-ten d isennanen, ur d-yegri weglilez di leḥcic, rẓag ula ɣef lmal, aman-nni isemmaḍen ass-a luɣen, zeggaɣ-it seg idamen n ilmeẓyen yeɣlin di tefsut-nni… Wissen ma ad ɛiwden ad d-mɣin ijeǧǧigen-nni? Ass-a iɣeẓran d tregwa qquren, ttawin anza n wid yemrarɣen, n wid yeɣlin ɣef tidett, ṣṣut-is yiwweḍ tudrin, yessedwawes idarman d yixxamen yeqqimen d ilmawen. Anza-nni ur yerri yiwen i teɣri-s, anza-nni kukran-t, ugin-t imeẓẓaɣ ad as-slen.
Ass-a ma ad iɛiwed wefrux ad yecnu di tegnawt anida i d as-t-ikkes amḍiq bururu. Ifrax bḥebḥen, ijeǧǧigen qquṛen, iɣeẓran kkawen, ilmeẓyen mmuten…. Adrar mazal-it kan d win, nessekna-t si ddel ɣas akken mazal yeddem-aɣ ɣef waɛrur-is, wissen ma mazal-as ad yerfed s tiṭ ? Yeḥdeṛ i lɛar, yella d anagi asmi nɣan amedyaz d umusnaw asmi nɣan ilmeẓyen akken d-gren tara. Ula d netta iḥuza-t ddel asmi yuɣal d axxam i yirebraben i d-ɣeḍlen tugdi ɣef At tissas!
Ma ad neǧǧ tudrin d wayen akk i d-asent-id-yezzin ? Ass-a i tent-iɛemren d at iččumar, iṣaḥ-d wawal at yilɣi! Lbaṭel nettwali-t, imi yeggugem, ddel nettidir-it, s lxuf i ten-ceččay, si dɣel ntezzi allen ɣef bab n yiseɣ maɣef ad ɣ-d-ismekti ɣef tirugza neɣ d wayen ilaqen.
Ihi yya-w ad nemagret tafsut s timanit d tugdut, yya-w ad nemagret tafsut s izerfan i tmeṭṭut, amager n tefsut d ameyyez d ttbut. Yya-w ad tt-nemagret s tidett, s tlelli, s lebɣi. Ad ner aman s iɣeẓran, ad ner laman deg waman, ad ner ijeǧǧigen; yal ajeǧǧig ad neḍbeɛ deg-s isem n wid yeɣlin di tefsut i wakken ad tidir tefsur, ɣef tugdut i wakken ad tidir tugdut. Ad as-d-ner lhiba i wedrar-nni, ad as-nessels abarnus d lfuḍa, ad s-ncebbaḥ am teslit n Wanẓar, ad d-ner tajmaɛt-nni iferrun tilla d imenɣan s wawal zeddigen, yeṣfan, ad as-nernu izerfan n wemdan, ad nefk i wawal awal, ṣwab ad d-yuɣal ɣer tudrin.
Yya-w ad nemagret tafsut, ad nmuqelet s immal, ad as-nekkes ayen deg-s yerkan, ad yeḥlu yilleḍ yeṣurṣḍen ɣef wallen, ad ner azal i tmuɣli; ad att-nessew s tayri, ad neẓẓu deg-s yal d azref, yal d targit, yal d asirem i teqbaylit ad tt-id-afent tsutwin i d-iteddun.


text:
Tikwal, ggareɣ tiṭ, di fb, ɣer kra yiɣraben n wid ur ssineɣ.
Ttafeɣ heddren ɣef umerreḥ, ijeǧǧigen, tayri, qeṭṭu d uznuzu, ddabex, tiseḍsiyin, aẓawan d yal tucbiḥt.
Llan wiyaḍ ttawin-d ɣef tussna, tadamsa, tawennaṭ, tafelsafit…
Imiren, smektayen-iyi-d d akken tella ddunit, tella tayri, yella zzhu, tella ccbaḥa, llan yifrax, lehdur ḥlawen, taḍsa …
Nekk d teqbaylit-iw neqqim kan dinna, ar wemnaṛ n wexxam, ur nekcim ur neffiɣ; neɣ ma neffeɣ-d, dinna kan, deg uqwir, rrif n ukermus, dima d asigna; ur neẓri medden, ur neẓri anebdu, wama ɛad tafsut, ḥala taberkant-nni i yezgan deg wallaɣ.
Ma mačči d ayenni, ḥala amyag d wesget, ungal neɣ tasuqilt, V neɣ B, tasnilest, isaragen, asegzawal d umawal; timunent neɣ timanit, aɛerbawal d umazɣawal …
Ula ma nerra-tt ar uẓawan, ur d-nteffeɣ ara si Meɛṭub neɣ Ferḥat d Ideflawen; tura yerna-d Zedek Lmulud, netta ugar.
Ḥala acekti, amennuɣ, asḥisef, aɛewwiq. Ḥala tebrek.
Ẓriɣ kra wass, ad mmɣen fell-i am lehwa n lexrif; yiwen ur itettruy fell-i, ula d akermus-nni n wexxam; neɣ ahat ad as-inin, kan akka s uhuzzu n tuyat, »aaah winna, d aǧeḥmum, ur yeḥric, ur yettaṭaf imi-s ».
Lemer zemreɣ ad snesreɣ !
Taqbaylit-nni tamcumt. Neɣ d nekk i iqerṣen.


text:
Iselmaden imguta* n tmaziYt ssawḍen Yer
lebYi-nsen
*contractuels
Iselmaden n tmaziYt igan asunded (grève) n laẓ yettunefk-asen-d way-n llan ssutturen. Iḍelli, Yef
2:30 n tmeddit, deg Wexxam n TYamsa (presse) n Tahar Djaout, nufa-n iselmaden-nni feṛḥen, yerna tiselmadin
yettekkan deg usunded-nni llant la ssiYritent seg lfeṛḥ.
Γef wakk-n ay d-yenna uneYlaf (lewzir) n tteṛbeyya, iselmaden-a ”ad qqlen s imukan-nsen dindin”.
”Azekka [6 Nwembeṛ], ad teqqlem Yer yimukan-nwen n leqdic”. Akk-a ay asen-d-yenna Mohamed Sgheir Kara,
d amazan (député) n FLN deg wemni (parlement).
Kara yellan zik d aneYlaf (lewzir) n tmerrit (tourisme), iṛuḥ iḍelli tameddit Yer wemkan
anda ay llan yiselmaden-nni akk-n ad ten-iwanes deg leetab ed terẓeg ay deg llan deg ḥdac n wussan-a ieeddan.
”Sdeffir ma mcawaṛen yiselmaden ed weYlif (ministère) acḥal d tikkelt, tura nessaweḍ Yer
tifrat-nni ay llan ssaramen-tt yiselmaden-a yesean tiwaculin”, ay d-yenna Kara. U yerna-d belli ”iselmaden-a,
deg 35 id-sen, ad qqlen Yer leqdic-nsen seg uzekka d asawen, u ad qqlen ya d iselmaden n tmaziYt, ya d imalalen
(adjoints) n usselmed”.
Kara, ay iqedcen d abdammas (intermédiaire) gar yiselmaden ed udabu, yessaweḍ-d iḍelli lexbar-a sdat n
yiselmaden ed yineYmasen (imesjeṛnanen), u yenna-d belli ”seg Yunyu ay d-itteddun, iselmaden-a ad ten-rren
d izewlanen (titulaires) u ad seun imukan ara idumen deg Twuri tazayezt (Fonction publique)”. Ihi, Yef wakk-n
ay d-yenna Kara, ulac ccek belli aneYlaf ad d-yeg imukan n umeṣ̣ruf (postes budgétaires) imayuten seg wayyur
n Yunyu ay d-itteddun. Yerna, Mass Kara yenna-d belli ”Akk-n kan ara d-yebdu useggas n uYerbaz amaynut, 35-nni
n yiselmaden ad kecmen Yer Usudu (Institut) n Ben Aknoun, anda ara Yren tamaziYt tlata n yiseggasen”.
S way-a, nezmer ad d-nini belli adabu yesla-d i teYri n yiselmaden-a sdeffir ma seeddan acḥal n wussan
n wurfan, n lbaṭel, n laẓ ed usemmiḍ . YuY lḥal, asunded-nni (grève) n laẓ yesfeclen amur
ameqran deg-sen yerna taselmadt-nni yellan s tadist yella yezmer ad as-yemmet memmi-s).
Yessefk ad d-nxebber belli ass-a, [ttlata, 6 Nwembeṛ], ad d-yili usarag n tYamsa (conférence de presse)
ed yiselmaden-a deg Wexxam n TYamsa n Ldzayer, akk-n ad d-ttunefken ugar n ttfaṣ̣il. Mazal ad d-neqqel Yer
temsalt-a.
Seg La Dépêche de Kabylie n 6 Nwembeṛ 2007
SYur N. Belbachir
Tasuqilt sYur Omar Mouffok


text:
Issufɣ-d Mass Khellaf Difllah yat tadla n umarg issaɣ as "Isefra si Geṭyan" , adlis ad ar isawal xf Tmurt, Tayri d tudert g udrar n Geṭyan. Tabɣest yehlan i umedyaz nneɣ , D awalen Nnubbin-d seg iman d wul yezzin .(Massa Khadija)
Ddaw n tmasayt n u mat neɣ Ṛacid Buqsim, rad ingiddi g ugadir ufistival (Anmuggar) n isni n w-urɣ n ufilm amaziɣ ussan n 1 ar 05 nuwanbir 2016. Isni n w-urɣ iga yan unmuggar asggwasan (Annuel) nna ɣ ar ttemlilin (ttmiqiren) medden tussna d umaḍal n ufilm d medden nna tt yiwin g y-iger ad. Ayyuz Isni n w-urɣ.
Ifsa wayfs ifsr tifras n tfsut, tafukt tsfalki akal s ikwlan n takat n ukttay, aman usin iman trmn i trgwa arfn irafan, agrur gis amrur n ihray ittrwaln g imi n rruraw ran tasukt n udrar, aggu n tgmma idl agama, aylaln ḍin isaylaln, tizrurin zrint asint tizrrarin, g iggi n isk n ugwni n tiskin aɣ nn imzalal iẓẓi tizrigin istɣn taɣssa n ussan isisn s trɣi n iɣrramn iɣrmn amarg iragn aɣlal n ilalln n ulawn, tamẓa n ugadir n tmẓin tmmẓli s uẓẓu bu iẓuṛan. massa mammas g igr n wammas ar tmggr ilumas, xizzu awraɣ n turtit n uɣlad immzr i izurn iqqd
Seg uẓlmaḍ ar afasi: Ɛli Fayeq Amarir (Acennay), amdayz (poete) amqran. Tuẓẓunt: Mṣṭafa Hajji Moustapha Hajji) amhḍder n tawejja n uḍar (Football) Amaziɣ seg Ifran, Atlas Ameẓyan. Afasi: Tanaẓuṛt tamqrand, Faṭima tabaɛmṛant nna y-akw tssnem. Ayyuz Timaziɣin d imaziɣen neɣ...
Ass-a immut Lḥsen Bumyya, Ṛrays amqran nna -d akw nufa, yan g ifittwan (addagen) n uẓawan amaziɣ g iffus (sud) n tmazirt neɣ, Bumyya iga yan Ṛrays nna iflen timitar nes g y-iger n uẓawan amaziɣ g tmazirt neɣ, irir d Ulbensir (Demsiri), d ṛrways imqranen nna yufa g tizi nes, ig s ɣ mek an Ṛrays nna jun ur rad nettu.
Ad isunfu Ṛrays neɣ g usmḍl nes ig as umarg asmun, tg as tmazɣa tar azal, gin as imddukkal d tmddukkal nes tismmunin d ismmunen g tudert an yaḍen.
Iffeɣ-d i yumara amaziɣ seg Arrif Ɛli uccen neɣ mek lli s ittussan "Bu Ɛli Twasn" yan udlis amaynu nna mu iga s isem "Tulleɣt Yullɣen" ig udlis ad amezwaru n umara. Seg Tizrigin n Tmesmunt n Massinissa g Lḥusima. Tawlaft n udlis ti n unaẓuṛ amaziɣ Ḥmad Ɛbdelxalqi.


text:
Asuni aceghnaf (Le paysan bavard)
Yan w-ass gh w-ussan, yaghul-d (yuḍa-d) yan usuni s taddart ns, izger tagant, yanni yat tmayast (panthère) tama n yat tmda. Ibedd, iḍuf-tt a lli gh tkkes tahiḍurt ns, temmatti teg yat terbat tafalkayt mmiyẓelyawen (bahra iẓilen).
Tizi lli gh tekcem aman ad teslil, issides (iqerreb) urgaz an s tama n temda s kra n tsurifin (tizemmuẓal) tifessasin, izbu tahiḍurt n tmayast, isers-tt in gh uqrab ns, irwel s tazzla ad intel d ad irekkwes.
Is-d ukan teffegh terbat zegh w-aman, ar tsiggil tahiḍurt nes. Mac, ur-d tt tufa, ar ilemma talla d ar tesḥuṭṭi. Issides (iqerreb) usuni s dar terbat, inna-y-as :
_ Ma-d am igan asrag ad tallat?
Trur-d awal tenna :
_ Lli gh ar ssiridegh, yuker iy kra n yan timelsit inew.
_ Amez addal ad tdelt sers, inna-y-as usuni.
Tessutel-d terbat addal i tgheṣṣa ns, tmun dis wattsen asun (aduwwar). Zrin mennaw w-ussan, yuwel (itahel) usuni tarbat an teg tameṭṭut ns tis snat. Dat (qbel) ad isker tameghra, yules i tmeṭṭut ns tamezwarut tallast n teslit tamaynut lli ra-d as ig takna, awed adghar lli gh en iḥḍa (isserkwes) tahiḍurt n tmayast is as t imla.
Mac, tameṭṭut tamezwarut tga tanisemt (tameghyart), teg mmiyghnan d taẓit. Tayelgi n yan w-ass lli gh iffugh urgaz, ar tsutul ad-d tawwek taẓit ger as d takna ns. Mmergament (s’insulter) tmeṭṭutin, ar sghuyyunt, gin t en akw ifassen. Imikk, takwi-d tmezwarut tenna :
_ Ur ssengh max lli gh ar serm sawalegh, acku ur myaregh ad drugh awal d tmayasin. Igh kem ur tessusem tudert ad, ha-n tahiḍurt nem g tegnart daṛat n icelliqen (lxencet n tifest) n tfeght (rruz), asi tt tffeght d imi y ad ghil ad nit.
Tghawel tekna twattes tagnart, tels tahiḍurt nes, tmmeskel (tbudel) teg dagh tamayast. Ar tendder, tmel-d ukwaḍen (ixsan imsaden) ns, takwi-en f temghatrt n usuni tengh-tt, terwel tekcem tagant.
Tizi lli gd-d yurri (yaghul) usuni s taddart ns, yufa-en ixef ns iga adgal. Mac, iferk is-d nttan ad igan agwri y tmeṭṭutin ns, issels takesna (drame) i tudert ns, acku ur iqen imi ns d issigut awal.
Tasekla tamaḍlant n w-azzan (Tamurt n Saligan)
Asughel: amasine.


text:
Lemwaji n yillel agrakal yettmirjiḥen s leɛdez ɣef aman, ttmettatent ɣef leḥwaci n usagen n Lzayer tamannaɣt. Tizegzewt n yigenni tewcem inni-ines ɣef udem n lebḥer ur d‑neclig deg ayen iḍerrun deg uḍeḥḍaḥ n imeɣrasen. Ma d netta yellan d amɣar, yulli-d deg ul-is wesḥissef, am waddal ɣef tasa, di lawan deg lɣim yecrured deg allen-is tizegza akken ad yeḥku leḥzen-is ɣef wegdud yeddan di tzenqatin n meɣrud.
Abeḍḍaḥḍaḥ n yimeɣrasen yeččur d iserdasen s‑iɛekkzen deg uffus, dɣel deg allen , leḥmeq deg ulawen. Takemmict –nni n yemyesbayniyen i d‑yeǧǧan tabɣest akken ad lḥun, tezder ddaw ẓẓur i ten-id-yemmugren, armi uɣalen qrib ur d‑ttbanen ara amzun ur llin neɣ fsin deg ugni. Ma d netta amɣar n 90 iseggasen yerfed s tmuɣli nnig yemṣulta s wallen yeččuren d asirem. Tamuɣli-s temderkal ɣef waraw n wedgud yettwakren i wegdud akken ad regglen abrid zdat n wegdud, ihuz aqqeru-s yeffer deg ul-is leḥzen .
Deg igenni rruplan mazal tettmesḥilliq, teddewwir am yisɣi nnig iqerra n yemdanen. Zhir-is yuɣal d acqirrew i ṣṣwab, yuɣal d nneqma i lmeɛqul. Ifrax yennumen asriffeg nnig lemwaji n yillel agrakal, rewlen deg akken ttuceblen s yir ṭṭir (n wuzzal) isen-yeksen amkan. Allen n yimesbaniyen wehhan s lxeẓra ɣer iqudam n yemṣulṭa amer ad ssefrun s wacu ḥecren wulawen–nsen . Ma d netta isenden ɣef 90 issagesen di lɛemer-is, allen-is ffalent akkin i yiserdasen akken ad ḥekrent deg ilmeẓyen yeččan tijɛal akken ad ilin d asergal zdat n tikli n watmaten-nsen. Allen-is ssurgent imeṭṭi, acku neflent i tugna n wass-a dlent ɣef yir imal i ten-yeggunin nutni ur ẓran.
Imal ? Di ṣṣehd n tlallit –is yesrugmut s lmut, yessawal i lehmum, ifettel di ssiɛqat, yettnawal tiwuɣa ugarent tid yennulfan iḍelli d wass-a. Amɣar yezdin lqed n tnekra ɣef 90 isseggasen di laɛmer, yeẓra deg ul n wul-is mazal ur fuken ara leǧruḥ, mazal ad ilin wid ara yesserɣen deg yiman-nsen, wid ara yeddmen tiflukin n « lḥelyan » akken ad awin abrid n trewla, mazal ad mejdent lxalat…
Akka di Lẓẓayer tamannaɣt, anda ibedd ilemẓi n 90 iseggasen, yefka-d tamsirt n tirrugza. Yugi ad d‑yini ma d tasa neɣ d lǧehd i t‑isselḥuyen. Ma d wid yeẓran ḥṣan belli d tilelli i s‑yettagen afriwen. Akka i d Ɛli Yeḥya Ɛebdenur.


text:
Ahaggar
Idurar n Ahaggar,neɣ s Tmaceq Idurar Uhaggar, d idurar n utaram n Uneẓruf Ameqqran (Ṣṣeḥra) g wenẓul n tmurt n Ledzayer.
Isem[ẓreg | ẓreg aɣbalu]
Imucaɣ neɣ Imajeɣen (Imaziɣen n Uhaggar) qqaren idurar-nni Idurar Uhaggar, d isem i d-yekka seg wawal Ahaggar (asget : Ihaggaren) i wumi qqaren Ihaggaren (Inublen/Ccerfa) gar Imucaɣ n temnaṭ-a.
Tarakalt[ẓreg | ẓreg aɣbalu]
Tamnaṭ tamedrart n Uhaggar ɣur-es tajumma azal n 540 000 km2, ugar tin n Fransa. Taqacuct n yidurar-a tella d Tahat, deg 3004 lmitrat af yilel.


text:
MONTREAL (Tamurt) – Abrid iḍul alma d abraḥ n «Parc Angrignon», yebɛed af tlemmast n tmedint n «montreal», maca wicqa, imi d timlilit n leqbayel, anda CAM (Centre Amazigh de Montreal) hegan-d yiwet n temlilit anda necden leqbayel yettidiren di temnaṭ-agi ɣer yiwen n Ubarbekyu.
D ssebt 29 di ɣuct 2965(2015), xas d ass n westaɛfu maca imḍebbren d wid merra d-ifkan afus n tallelt llan di ttiɛad. Tilawin xersum; fell-asent iɣef tebded merra temlilt-a, tasebḥit wwḍent ar wadeg. D nutenti merra i yheggan aksum, ifelfel d lebsel snint-tt deg iqeccaḍen akken ad wwen af yirrij, heggant cclaḍa, ttumaṭic d lexyar,akken berzent merra lḥala. Ttarrant lmendad-nsent merra ar wayen ixussen akken tikkelt nniḍen ad yili uheggi xir.
Af 11 n tsebḥit bdan ttawḍen-d lɣaci, tiwaculin s yigerdan, tugget n tlawin s tqendyar n leqbayel, ula d tigerdatin s tqendyar n leqbayel. D tagnit anda d-mlalen leqbayel n tama-agi akken ad kksen lxiq, ad mmezren, ad mmeslayen ad qqimen ad ččen akk akken; ad ssibennen i tgella-nni, imi anebdu qrib yekfa, i d-iteddun d Tagrest; imi tegrest n Kanada ɣezzifet yerna qessiḥet. Agur n Ɣuct atan yekfa, ad yebdu Cutember, Tagrest af tewwura, yal yiwen ad yeɛnu axjiḍ-is akken qqaren.
Tizlatin n teqbaylit asent-id-sleḍ ansi k-yehwa, bdan-d kan iḍebbalen, tiɣerɣert teččur-d, rsen-d ɣer ccḍaḥ; tulawi d yergazen, arrac d teḥdayin. Ɣas llan wid ur iruḥen ara ɣer tmurt, ufan-d assa di tegnit-agi cwiṭ seg wayen ur ddiren ara di tmurt, imi nezra yal anebdu tamurt n leqbayel tremmu s tmeɣriwin d wuraren alma yezgen yiḍ neɣ ahat tikwal alma qrib d tafrara.
Si tama niḍen llan imeɣnasen n tmurt n leqbayel, anda d-heggan yiwet n ṭṭabla anda anay n tmurt n leqbayel ijbed-d tamuɣli n wid merra yellan din. D tagnit akken ad mmeslayen d leqbayel ɣef temsalt n wemni aqbayli d wamek n uzekka n tmurt n leqbayel, anda daɣen rsen-d i lbiɛ n kra n tɣawsiwin i wɛiwen n umussu n tmurt n leqbayel am imayuten iḍebɛen s wanay aqbayli i ycebḥen aṭas.
Ihi timlilit qabel akka ymira, ma mazal tazmert d talwit, imi assa-agi d tikkelt tis-snat ideg d-ihegga CAM timlilit-a af uqerruy-is Kamal Serbuḥ d aselway. Mazal daɣen timliliyin nniḍen akk d wegraw-agi, imi zgan d leqdic, ihi ar qabel ma nedder.


text:
Yennayer d yiwet temyart (lɛada) ger temyarin-nneɣ.
Asarag i yessermed Ǧamal Benɛuf deg uɣerbaz “ ENPO-MA” n Wehran (ass n Wemhad 11.1.2018).
Awal uzulu d usensef:
Azul fell-akent, azul fell-awen,
Ansuf s kra n tin d win i d-yusan akken ad nemyegraw da, deg usudu-ya n tesdawit, ilmend n wesfugel n Yennayer. Dɣa ad farṣeɣ tagnit-a i yi-d-yettunefken akken a wen-buddeɣ i yakk aseggas ameggaz!
Tanemmirt tameqqrant i warrac d tullas-agi-nneɣ n terbaɛt “POLYLAND-CLUB” akk d imeddukal-nneɣ n tiddukla Numidya i ɣ-d-yesnubegten akken ad nessermed asarag-agi ɣef Yennayer.
Awellih!:
Tigemmi tamaziɣt d tamerkantit nezzeh, ur yessefk a tt-id-nekmes deg yiwet temyart (wansay) kan, akka am YENNAYER, ɣas ulamma Yennayer-agi ɣur-s azal meqqren deg tgemmi-nneɣ. Atan dɣa Yennayer useggas- a yemgarad ɣef iseggasen yezrin, acku yettwakkez d ass aɣelnaw, u d ass n wesgunfu. Tucbiḥt ad tuɣal i imeɣnasen n tmaziɣt i yefkan aṭas iseflan akken a d-yaweḍ wass-a. Ulac wi ɣ-d-yefkan kra sɣur-s imi d ayla-nneɣ kan i ɣ-d-yuɣalen.
Taɣerma tamaziɣt:
Taɣerma tamaziɣt d tin meqqren nezzeh akken meqqar wazal imawlan-ines Imaziɣen. Meqqret nezzeh, hrawet nezzeh akken hrawet tesga d-ṭṭfen imawlan-ines; daɣen lqayet nezzeh akken lqayit iẓuran imawlan-is yuɣen aẓar ɣezzifen deg umezruy n talsa. Imaziɣen mačči kan ṣuken (bnan) taɣerma-nsen, maca, rnan ṣuken neɣ kkin deg uṣuk (lebni) n tɣermiwin nniḍen. Annect-a, mačči d ayen i d-nesnulfa neɣ d ayen d-neskerkes. Annect-a, d ayen yuran deg umezruy. Imi amezruy d inigi ɣef tilin imaziɣen yakk d yigan-nsen. Annect-a yakk yettwassen, anagar kan imeḥyufa d wudɣilen, rnu ɣur-sen kra iǧeɛlaben d kra ibelɛuṭen yezgan teqqnen allen swayes ttwalin akken ad rewlen i tidet!
Amazray agrigi “Hirudut” -yettwassnen s yisem ubabat umezruy- d amenzu i d-ibedren isem amaziɣ s yisem “Mazigus” di tallit taqburt (lewhi n 5 igiman ngum talalit n Ɛisa.
Kra imedyaten:
– Iṣukan d tɣermin:
* Icerriḍen n Ṭaṣili yettwacerḍen seg 5000 iseggasen ngum asali izumak neɣ iherman n Maṣer.
*Taɣessa n wales i wumi semman imusnawen “ales n Mecṭ-lɛebi”.
*Iɣizan n “Yixef-Afalu” mlan-d d akken tamguri (industrie) ssya i tettwawi ɣer Turuft.
*iɣerban n Tihert.
* iɣerman n Tamugadi akk d Ǧmila.
*iẓekwan n Duga, Imedɣasen , Iẓekwan n Tmasiḥt yellan di Cercal d waṭas ixerban nniḍen yettunefken i Rruman, maca, di tidet, d Imaziɣen i ten-yessulin.
–Iduba d yegrawen n tsertit:
Iamziɣen si zik n zik-nsen i sbedden igrawen ara yesselḥun tilufa-nsen, u yal tallit sbedden-as tuddsiwin i sen-iwulmen.
*”Agraw imeqqranen neɣ n yemɣaren” zik-nni, yugdan “agura” ɣur yegrigen neɣ “Ssina” ɣur irumanen. Tuddsiwin-a grant-d ar tallit tamirant di kra n temnaḍin: “Agraw neɣ tajmeɛt” ɣur Yeqbayliyen, “aǧraw ɛemmi Ssaɛid” ɣur wat Mẓab…
*Imaziɣen sbedden tigeldiwin deg wakal-nsen, yettwassnen am tgelda Tanumidit, Tamuriṭanit… Ger igelliden yettwassnen nezzeh: Gaya, Mass-nsen, Mikaw-sen, Yugurten, Yuba 1ru, Yuba 2sin d wiyaḍ…ugar ɣef wid yezgan d imnukal ɣef tgeldiwin tinselmin: Yusef Utacfin, Yaɣmurasen, Buluɣin, At Ziri.…mačči d yiwen a t-id-nebder.
– Kra seg imusnawen d imaruten imaziɣen imi ggten, mačči d yiwen a t-id-nebder da:
Afulay n Mdawruc, Siperyan, Ṭartilyan, Ugistan, Ibenu Rucd, Ɛebbas Afernas, Benbaṭuṭa, Benxeldun, Benajerrum, Benbadis, Lwertilani…war ma nettu wid n tallit-a tamirant am dda Lmulud At Mɛemmer, Bensdira, Bulifa, Sliman Reḥmani,Kateb Yasin, Ṭawes d Lmuhub Ɛemruc, Belɛid At Ɛli…
Awal ɣef Yennayer imi d netta i d asentel n wass-a:
Yennayer d asentel meqqren, u ma nefka lemqud i wawal ad yiɣzif wemrar-is. Ihi, ad narem amek ara s-d-nesself kan i yal tiɣmert s tewzel akken ad nesmed kra seg wayen iwulmen alamma yemmed usentel-a.
Taḥawact:
Asemmi:
*Ɣas ma ggten yismawen i tesfugla-ya , ma d inumak n wesfugel d yiwen-nsen akk: Yennayer di temnaṭ n Yeqbayliyen d waṭas n temnaḍin nniḍen , Nnayer di tama umalu n tmurt, Yennar ɣur icawiyen, Leɛǧuza di tlemmas akk d kra n temnaḍin nniḍen…
*asfugel, anamek d tallit n wesfugel:
Yennayer yettwasfugul deg yal tamnaṭ n tmazɣa, u asfugel-a yezdi yakk imaziɣen, ɣas yemgared cwiṭ si tama ɣer tayeḍ. Skud asfugel-a d win yefkan azal i tkerrazt, si tama nniḍen d yerza assaɣen ger wales d wakal (ger yemdanen d ugama).
– asfugel n yennayer yettili di tallit n tegrest, ger 11 ar 14 (ahat ugar di kra n temnaḍin) di “janvier” n teswast tagraɣlant.
-asfugel yettili s tmeɣriwin, s tuččiwin d tiram, d tigawin nniḍen:
Timeɣriwin-a rzant taẓuri am ccna, ahellel neɣ icewwiqen, isefra, ccḍeḥ… Amedya n tmeɣriwin-a d tafaska n Ayrad deg At Snus.
-Tuččiwin yettilin deg yennayer ggtent, gar-asent tiqquranin d tẓidanin yecban isufar d-yettak wakal : tiyni (ttmer) abelluḍ, tazart… ttilint-d daɣen s tizegza d yemɣan (7 isufar n yemɣan), taniltit, tajilbant. tifejɣal neḥ bawen… daɣen arekti iseg tgen seksu, ameqful, aɣrum, acewwaḍ, abazin, lesfenǧ, tiẓemmit… kra si tiram-a ttwassnent am isrekmen d wuftiyen ɣur leqbayel, rrecta di tlemmast n tmurt, cercem deg umalu n tmurt.
-aksum ladɣa win uyaẓiḍ i tgen d asfel akken ad rren yes-s lada.
Ma d inumak n wesfugel-a d wid yefkan azal i wakal dugama yakk d wales: Asnemmer d weskennet (abarek) i tzemmar ugama i d-yefkan tanuft (nneɛma); daɣen d asirem d wesfillet ɣer wayen yelhan: talwit, liser… war ma nettu zeddi n tegmat d tdukli ger yemdanen…
Taswast neɣ awitay amaziɣ:
Taswast-a d tin yerzan takerrazt (tafellaḥt): tebḍa d tisemhuyin ilmend n tuzzya n tillay: tagrest, tafsut, anebdu d wemwan. Yal ussan n tallit gan-as isem, am: tayerza, aḥeggam, llyali, isemmaḍen, iquranen, izegzawen, iwraɣen…
Tamacahut umerḍil:
Ayen yettwassnen ɣef Yennayer, d tamacahut umerḍil. Asmi akken teccucceh temɣart deg Yennayer, u tenna-yas “ṭṭeẓ a ɛemmi Yennayer, ma d tigenduzin-inu ffɣent”! Dɣa segmi yerfa Yennayer, yessuter seg Furar i s-d-ireḍlen yiwen wass swayes d-yerra ttar seg temɣart-nni tamcumt.
Agzul umezruy usezmez-agi n “2968”:
Nenna-d yakan tella teswast-agi n tkerrezt ɣur imaziɣen si zik. Temmden akuden-nsen ilmend n tuzzya ugama. Maca, walan yessefk ula d nekkni nuklal ad tili ɣur-neɣ teswast i tallit-a tamirant, akken llant teswasin ɣur yeɣlanen nniḍen: Utrimen (iɣerbiyen)sbedden taswast-nsen ilmend n tlalit umazan Ɛisa, inselmen sbedden-tt ilmend n yinig umazan Muḥemmed; akken daɣen aṭas n yeɣlanen d yegduden nniḍen, yal wa yesbedd taswast-ines ilmend n kra uneḍruy i wumi fkan azal deg umezruy-nsen…
Afran usezmez-agi “2968” yekka-d sɣur wegraw imaziɣen. Walan meqqer wazal n tallit-a deg umezruy imi d asebded n yiwen umaziɣ yettwassnen s yisem n “Cacnaq 1ru yeqqlen d agellid di Maṣer deg useggas n 950 ngum talalit umazan Ɛisa.
Nutlay-d yakan ɣef wazal n tɣerma ɣur imaziɣen, u nenna-d yakan kkin deg uṣuk (lebni) n tɣermiwin nniḍen… Seg wakken tamurt imaziɣen d tasga talemmast yesɛan snat tewwura, yiwet terra ɣer yill agrakal, tayeḍ ɣer Tefriqt. Ɣef wakk ay zdin imaziɣen amezruy-nsen d yegduden nniḍen: Igrigen, Irumanen, imaṣriyen ladɣa. Seg zik i namen (bdan) wassaɣen ger Imaziɣen yakk d imaṣriyen n zik, i wugar n 3300 iseggasen ngum talalit umazan Ɛisa. Zdin gar-asen wassaɣen ama di tillay n talwit neɣ deg tid n ẓẓmek. Cacnaq-a igellden di Maṣer, yeqqel d aferɛun di twacult tis-22. Amaziɣ-a d yiwen seg tsuta tis-7 seg imaziɣen izedɣen di Delta n Maṣer. Agellid-a amaziɣ yettwabder-d deg umezruy ɣur imaṣriyen, daɣen deg yedlisen uɣrisen s yisem n “Cicung”: “tawrat” ɣur wudayen yakk d “ilǧil” ɣur imasiḥen imi yessaweḍ ad yeslellli tiɣremt n Lquds di tallit-nni.
Ihi, s wazemz-a n 950 ngum talalit n Ɛisa a s-nernu 2018 n teswast tagraɣlant ad mmden 2968 deg usezmez ɣur imaziɣen.
Tagrayt n wawal:
Ssarameɣ tufam kra n lewqam d ubaɣur deg wawalen-a d-nniɣ! Aseggas ameggaz i yal yiwet d yal yiwen deg-wen. Tudert i tmaziɣt, tudert i Imaziɣen. Talwit d yiseɣ i imeɣrasen-nneɣ! Tanemmirt .
Askasi:
Nerra-d i kra n yesteqsiyen d-yersen.
Aɣerbaz “ ENPO-MA” n Wehran, ass n 11/01/2018.
Ǧamal Benɛuf.


text:
TAKRUNIKT (SIWEL) — A Lɛeslama s wid i d-yussan, i d-yewwin amud n wurfan i nekni yessaramen talwit ! Am win akken yeffeɣ laɛqel, deg lejmaɛ yekkes ɛeryan. Adabu azdayri ihaj, yemmexlel. Yettmuğ deg tlemmast n yilel, am uɣerrabu yeflan, sya i sya tekkend waman. Ilaq kan ad d-yaf amek ar ad yeḥbes tikli ɣer timunent n tmurt Taqbaylit. Taneggarut-is, s ufus-is ilaq ad t-id-yini, d tin i d-yussan sɣur kra iqemmacen, yellan yakan qqumcen, ssaramen ad squmcen wid yebdan tikli ɣer tegnitt n talwit akked tlleli.
Tamurt Taqbaylit t-tteddu ɣef iḍarren seḥḥan, tekki ɣef tugat ğehdent, tettkel ɣef tarwa-s At wallaɣ yeṣfan iferzen. Abrid yenğer ar zdat, imal ɣef trres timunent, agdud qrib at yidir. Amusu Afraniman Aqbayli yejba i tɣaltin, yides yedda uɣref aqbayli deg ubrid am yiwen. Aya, yezga-d d ticcekreḍt deg ugerjum n wid iḥekmen Lanğiri. Akken wwten ad tebleɛ tcekreḍt-nni, d tadimt i d-tettuɣal ɣef turin fell-asen, asnufes ulac.
Warğin, leḥkem amesbaṭli, yerğa tagnitt-a. Asmi akken i d-illul l MAK, ɣillen ulac deg-s. Way-gar-asen, ladɣa, ssefrawen qqaren, ssaramen tteklen, beli s ufus n kra n yeqmayliyen, Amusu n L MAK ad yeḥfu, ad yezlu iman-is s waccaren-is. Ṭeẓ! Akked d ṭeẓ, i d asen terra tarwa Taqbaylit, l MAK, yewwi-d abrid n tlleli, yides ddan iɣallen yedduklen deg ubrid n tafat akked tlleli. Ulac win ar asen-ibeddlen rray, i mi timunent bnan fell-as acḥal d aseggas aya.
Ihi, deg usḥuckel-ines aneggaru, Adabu Azdayri, akked d kra n yemdanen n lḥif ssnulfan-d yiwen uyennat. Yiwen, amek akken tura! Yiwen akken n Wagraw, iwumi sseman : Agraw i Teqbaylit. Agraw yesɛa yiwen n yiswi. Taṛuẓi n l MAK, akked d usenqes deg tayri sɛan yeqbayliyen ɣer l MAK, segmi i d-yennulfa deg tefsut taberkant i d aɣ-ijerḥen merra.
Acu kan, taqbaylit-agi ɣef yettnadi Wegraw-a, macci d ttin ɣef ttnaɣen yal ass illeliyen n trmut Taqbaylit.
Agraw-agi deg wahil-ines, ad yeqqar tamurt n Leqbayel d aweɣzi ad teffeɣ Lanğiri. Tamurt n leqbayel ad teqqim d tigzelṭ, tenṭeḍ i lebda ɣer yeɛdawen. Ulac din, ulac inebran d wid i d aɣ-yefkan buṭas d leflas, segmi i d-kecmen am ssus, tessen sefrurugen deg wadif n tnaslit. Meḥsub, ma yehwa-awen, nezmer a d-nini Taqbaylit-a d taccematt, tellufḍa nnig wakken i d at-yessemsex udabu aɛerbub.
At tmenqas, tuli-ten tatut, wissen ahat ma yella ad sefḍen memmu akken ad walin tidet uqbel ad yeḍru uɣuru-nniḍen, neɣ akka ar ad teddun am Buxus, deffir n wid i d asent-iḥeccun s yibeddi.
Racid Ḥituc
SIWEL 071034 Mar 17


text:
Azal amezwaru akkit di leɛbada n Yillu yili d taẓallit. Di lebɣi n Ṛebbi i tella, yerna d Ṛṛuḥ iqedsen i yettwellihen ul n yal amdan iwakken ad iɛenni ad yedɛu s leɛnaya.
Taẓallit d nnehta n terwiḥt yessaramen ɣer ṛṛeḥma. S terwiḥt d wul ara nanez ɣer Ṛebbi iwakken a t-neɛbed. Mačči d imeslayen kan i ɣer tella. Taẓallit nezmer a d-nini tcuba ɣer tiɣri n terwiḥt ifuden ɣer waman, i tudert di liman.
A nqeṛṛeb ɣer Yillu yedren s wul yeṣfan, s nniya n wul. Taẓallit d leɛbada s ṛṛuḥ, s tidett. Di linǧil n Yuḥenna, di lɛehd Ajdid, Yenna-yas Lmasiḥ i tmettut-nni tasamarit: " Illu d Ṛṛuḥ, ilaq wid ara t-iɛebden, a t-ɛebden s ṛṛuḥ d tidett " (Yuḥenna 4:24). Ṛebbi d Illu yedren, d Illu n tidett. Mačči d asebdad, mačči d lexyal. Yewwi-d lḥal a nedɛu s tidett s teflest, yerna a neḥsu belli isell-aɣ-d.
Ad i yi-d-inim ahat, d acu i s ara neẓẓal? Amek i ylaq a neẓẓal ? Taẓallit, nenna-d d aɛenni n terwiḥt d wul ɣer ṛṛeḥma n Sidi Ṛebbi. Imi nebla azal-agi n ṛṛeḥma, ur cukkeɣ ara tezmer a tteddu tudert.
Di tẓallit, yewwi-d a neḍleb ɣer ṛṛeḥma d leɛfu axaṭeṛ d imednuben i nella, ulac win yuklalen ad iqeṛṛeb zdat Sidi Ṛebbi. Ṛṛuḥ Iqedsen yettawi-yaɣ di ttbut-agi.
Taẓallit daɣen, d leḥmadi ara nesali i Yillu i lmend n tayri-ines ɣur-nneɣ, i lmend n leslak i ɣ-d-yefka di Lmasiḥ. Mi ara neẓẓal, d ccan ara nerr i Yillu, ad nemmekti lxirat-is d lemzeyya i ɣ-yexdem. S wulawen a snessali tiẓẓilla i deg ara nedɛu i tudert di leɛnaya-ines.
Nuḥwaǧ ɣer uḥunnu d twaṣra, imi nezṛa belli d netta i d taseddarit n tudert-nneɣ. S teflest, a nedɛu ɣef ayen akk nuḥwaǧ i tudert-nneɣ d ṣṣeḥḥa-nneɣ. Nezṛa belli, akken d-yura deg Adlis n Tira, Ṛebbi yella-yaɣ d aɛessas d ameksa ɣef tudert-nneɣ. S tẓallit i nettidir yid-s, s Ṛṛuḥ i ɣ-d-yefka, iteddu yid-neɣ, yettwilleh-aɣ di tẓallit. Yettṣuḍu-d deg ulawen s imeslayen i d-yettalin akken a neẓẓal s lebɣi-ines.
Mačči kan d ayen nuḥwaǧ i s ara nedɛu ɣer Sidi Ṛebbi, yewwi-d a nidir deg assaɣ akked Ṛebbi. Degmi, mi ara neẓẓal, nettmeslay kullas i Ṛebbi iwakken ur ntettu ara ṛṛeḥma-ines meqqren. Di yal ass, di yal taswiɛt, a nqeṛṛeb ɣur-s s wul, s lemqadra.
Taẓallit am tudert n yal ass. Nettidir s ṛṛuḥ zdat Ṛebbi. Nettidir s ṛṛeḥma i ɣ-d-yefka di Mmi-s aazizen i ɣ-yellan d asfel i leslak. Degmi, taẓallit d tanemmirt i leḥmala d ṛṛeḥma ara yalin ɣer wul-is. Di tẓallit yella, ssmaḥ, usirem d leḥmala. D rriḥa ẓiden yettalin si lqaɛa ɣer igenwan (Aweḥḥi 8:3).